Pokretanje i vođenje biznisa u Srbiji tema Startup Grind događaja\nPokretanje i vođenje biznisa u Srbiji tema Startup Grind događaja u ICT Hub-u\nMarko Crnjanski 8. 11. 2016.\nNa sledećem Startup Grind događaju koji će se održati 9. novembra u ICT Hub-u s početkom od 18:30 časova, prisutni će imati priliku da čuju Nenada Paunovića, direktora kompanije EDGE koji govoriti o poslovanju na globalnom tržištu i Srbiji, ali i o pokretanju i vođenju sopstvenog biznisa.\nNaime, EDGE kompanija ima za cilj da pomogne drugim kompanijama da ostvare profitabilan rast pružajući im najbolje znanje, metodologije i alate. Kada je reč o predavaču, Paunović je između ostalog i član globalnog tima US kompanije Value Innovations kao i predsednik UO Cotrugli Alumni kluba, te će pored već pomenutih tema, Nenad govoriti i o problemima kompanija sa kojima sarađuje u okviru EDGE-a.\nTakođe, nakon završetka predavanja, biće organizovano i proglašenje pobednika u sklopu organizacije Central European Startup Awards koja je ujedno najveći događaj bez pitcha i bez konferencijski startap događaj u Centralno – Istočnoj Evropi. Podsećanja radi, cilj je isticanje najvećih inovatora u regionu na godišnjem nivou, gde žiri proglašava pobednike iz dvanaest kategorija.\nPobednici idu u veliko finale u Ljubljanu\nTako će ovogodišnji žiri činiti: Đorđe Đorđevic, Darko Mandić i Maša Njegovan (Telenor Smarty City Challenge Serbia team), zatim Kosta Andrić (Managing partner at ICT Hub), Vukašin Marković (Co-founder and CEO at Bstorm), kao i Netokracijin Marko Mudrinić. Pobednici će tako dobiti priliku da odu u Ljubljanu na Grand finale i takmiče se na internacionalnom nivou.\nIz organizacije ističu da su karte za predstojeći događaj u ICT Hub-u besplatne, te se već sada mogu preuzeti putem sajta Eventbrite-a, gde se može pronaći i više informacija o predstojećem okupljanju.


Neće više raspravljati o Srebrenici\n* Neće više raspravljati o Srebrenici\nPremijerka Srbije Ana Brnabić kazala je danas da neće da se raspravlja i komentariše izjave i reakcije iz Sarajeva o njenoj izjavio o Srebrenici u interesu saradnje i budućnosti regiona.\nOna je je, odgovarajući na pitanje novinara povodom reakcije iz Sarajeva na njenu izjavu o genocidu u Srebrenici, kazala da je nevjerovatno "kako se na Balkanu u dva laka koraka vratimo do Ilije Garašanina...".\n"Što se tiče izjava i reakcija iz Sarajeva, neću ih dalje komentarisati. Neću da raspravljam dalje. Nemam komentar u interesu regionalne saradnje, hoću da radimo danas šta možemo i da gledamo u budućnost", rekla je Brnabić nakon sastanka sa šefom Delegacije EU-a u Srbiji Semom Fabrizijem i ambasadorima članica EU-a u Srbiji.\nBrnabić je u jučerašnjem interjvuu za DW rekla kako "ne misli da se u Srebrenici desio genocid", reagovale su brojne ambasade i međunarodne organizacije. Iz Ambasade Sjedinjenih Država u BiH razočarani su retorikom koja dovodi u pitanje osnovne činjenice. Vlada SAD-a je, kažu, bila veoma jasna - činjenica da je genocid počinjen u Srebrenici u julu 1995. je utvrđena i nepobitna. Pozivaju sve da poštuju odluku Međunarodnog suda za pravdu, hrabro se suoče sa prošlošću i prihvate istinu.


Palić: Titula za Barbaru Bonić\n– August 1, 2016Posted in: Glavne vesti, ITF/CH\nProšle nedelje održan je i četvrti u nizu od planiranih pet ženskih fjučers turnira u Srbiji ove sezone. Od predstavnica Srbije, najveći uspeh je ostvarila Barbara Bonić, koja je slavila u konkurenciji parova.\nSrpska teniserka Barbara Bonić u paru sa Diom Evtimovom iz Bugarske osvojila je fjučers turnir na Paliću u konkurenciji parova. Srpsko-bugarska kombinacija je bila postavljena za prve nositeljke i u finalu su bez većih problema savladale treće nositeljke Petru Krejsovu iz Češke i Ninu Potočnik iz Slovenije rezultatom 6-3, 6-3.\nSrpskoj teniserki je ovo bilo jedanaesto finale u karijeri, ukupno šesta titula, a prva nakon dve godine\nBonićeva je u pojedniačnoj konkurencioji stala u prvoj rundi,a pobedila ju je njena dubl partnerka Evtimova, inače druga nositeljka tiurnira, sa 3-6 6-4 5-7.\nNi ostale srpske teniserke nisu postigle bolje rezultate u pojedinačnoj konkurenciji. Čak 19 teniserki igralo je kvalifikacije, od kojih je samo Kristina Miletić izborila mesto u glavnom žrebu. U glavnom žrebu igralo je 8 srpskih teniserki, a samo ej Katarina Jokić uspela da se plasira u osminu finala.\nKatarina Jokić je odličnom igrom u prvoj rundi savladala Terezu Malikovu iz Češke i produžila svoj niz pobeda na čak 9. Ipak, u drugoj rundi od mlade srpske teniserke bolja je bila četvrta nositeljka Agneš Bukta iz Mađarske, koja je na kraju i osvojila turnir. Rezultat je bio 4-6 6-3 5-7, a Katarina je vodila 5-3 u trećem setu kada je Bukta nanizala poslednja četiri gema.\nBukta je u finalu pobedila Saru Čakarević iz Francuske, rezultatom 6-4, 1-6, 6-4. Sara je tako vezala tri odlične nedelje na turnirima u Srbiji, jer je pre toga igrala finala na oba turnira u Prokuplju – prvo je osvojila, drugo izgubila od Katarine.\nPalić Open se igrao ne šljaci i bio je 10k kategorije. Poslednji ženski turnir u Srbiji ove sezone igraće se za dve nedelje u Vrnjačkoj Banji.


Zona Šenžen, nalik onoj u kineskoj Specijalnoj ekonomskoj zoni Šenžen, zapravo bi trebalo da bude ekonomska unija Kosova i Srbije.\nJedna od najpoznatijih je kineska Šenžen zona koja slovi za jednu od najmoćnijih takvih ekonomskih zona u svetu. Isprva je bila na teritoriji četiri do devet okruga grada Šenžen u provinciji Guangdong. U 2010. godini proširena je na ostatak grada, a vremenom je toliko ekonomski postala moćna da je u značajnom delu punila državnu kasu i dobila naziv "kineska Silicijumska dolina".\nMnogi proizvođači u ovim zonama orijentisani su na izvoz, a među delatnostima koje je čine prednjači proizvodnja tehnoloških komponenti.\nKOLIKO SMO ZAPRAVO SIROMAŠNI Toliko da su od nas lošije Albanija i BiH i da nam treba dugo da dostignemo EU\nLjubodrag Savić, profesor Ekonomskog fakulteta u Beogradu smatra da bi jedan ovakav model mogao da bude dobra ideja za prevazilaženje problema odnosa Srbije i Kosova.\n"Ovo bi mogao da bude interesantan predlog, jer vidimo da danas roba koja ima poreklo iz Srbije nije dobrodošla na Kosovu, često se javlja problem sa carinama, dozvolama... Ali, ako bismo imali robu koja dolazi, odnosno ima poreklo te zajedničke zone, to bi moglo da bude prihvatljivo za obe strane. To bi mogao da bude nukleus nekih drugačijih odnosa, a moguće da bi bilo dobro mesto i za zapošljavanje ljudi iz pograničnih zona", pojašnjava Savić.\nSAD ŽELE RAZGOVOR O EKONOMIJI Grenel uoči sastanka Beograda i Prištine: Neki takozvani "stručnjaci" PRITISNULI DVE STRANE da pričaju samo o političkim pitanjima\nOn pretpostavlja da bi ta zona mogla da ima i neku vrstu eksteritorijalnosti, odakle bi moglo da se izvozi i u treće zemlje, ali napominje da ipak prvo treba čuti šta konkretno sadrži predlog Grenelove "Šenžen zone" za Srbiju i Kosovo.\n"Svakako bi mogao da bude plus za obe strane, jer kada ljudi budu počeli ekonomski da sarađuju, da dobijaju poslove i da podižu životni standard, neće više razmišljati o nekim političkim razmiricama koje su aktuelne danas", zaključuje naš sagovornik.\nBROJ ZAHTEVA NA ŠALTERIMA KATASTRA DRASTIČNO SMANJEN RGZ: Ne treba sami da idete po izvod o nepokretnosti\nAutomobilske kompanije 'Tesla', Mercedes-Benc, Ford i Volvo podnele su tužbu protiv američke administracije zbog tarifa uvedenih na uvoz određenih auto delova iz Kine, piše britanski Gardijan.\nDugo je delovalo izvesno da će nemačka ekonomija ove godine zabeležiti najveći pad od Drugog svetskog rata, ali šef instituta IFO, Klemens Fuest, kaže da je sada prognoza ipak znatno bolja.\nKORONA ODNELA 30 MILIONA EVRA Austrijska kompanija otpušta 600 zaposlenih\nAustrijski koncern za igre na sreću "Kazinos Austrija" (Casinos Austria) prijavio je Servisu za zapošljavanje (AMS) da će biti prinuđen da da otkaz 600 svojih zaposlenih. U koncernu kažu da se radi o maksimalnoj brojci i da očekuju da će konačan broj biti daleko manji.\nMarija je NEZAPOSLENA DOKTORKA sa prosekom 9,57 - RADILA BI BILO GDE\nMarija Stanković, tridesetogodišnja doktorka bez posla, koja je fakultet završila sa prosekom 9,57, sa porodicom živi u rodnom selu Donje Dragovlje, opština Gadžin Han. Bez autobusa, sa surovim zimama u gotovo pustom selu teško je odgajati decu, a najteže je živeti, kaže, bez posla za koji se školovala, piše RTS.\nJednočasovno zaustavljanje vozova zbog pomeranja vremena


Od danas nova granična agencija u EU\nGranica Bugarske sa Turskom\nZemlje članice u pokretanju Agencije vide i priliku da pruže poruku da su jedinstvene u pogledu migrantske politike koja je produbila podele izmedju zemalja članica, posebno nesuglasice nekih zemalja istočne i centralne Evrope sa jedne strane i sa druge strane Nemačke koja se zalagala za politiku "otvorenih vrata".\nImaće sopstvenu opremu, dok je Fronteks stalno morao da traži doprinose od država članica, kojima se često nije žurilo da na pozive odgovore.\nInicijalni plan Evropske komisije iz decembra 2015. predvidjao je mogućnost da ova nova agencija ima mogućnost da interveniše u zemlji koja ne može da se izbori sa prilivom migranata, čak i ako ta zemlja ne želi da je pozove u pomoć.\nOva odredba je izazvala zabrinutost u više zemalja koje su se pašile da će time njhov suverenitet biti doveden u pitanje, pa je promenjena i usvojeni tekst predvidja da odluku o intervenciji u zemlji koja ne traži pomoć ne donosi Komisija, kako je inicijalno predvidjeno, već savet EU, odnosno države članice, i to kvalifikovanom većinom.\nTakodje, ukoliko zemlja odbije pomoć neće se slati čuvari granica protiv njene volje, već će druge zemlje, pre svega susedne, moći ponovo da uvedu kontrole na granicama unutar Šengena.


Sve jače neizvesnosti oko Bregzita, to utiče na privredu - Nova ekonomija\nSve jače neizvesnosti oko Bregzita, t...\nCentralna britanska banka upozorava\nBregzit FOTO: Pixabay\nCentralna britanska banka upozorila je da su se neizvesnosti oko Bregzita "znatno intenzivirale" od početka novembra i da sve više utiču na privredu ove zemlje.\nDok je odbor Banke Engleske jednoglasno odlučio da referentnu kamatnu stopu ostavi na 0,75 odsto, devetočlani panel je primetio niz negativnih ekonomskih razvoja sa zastojem oko Bregzita.\nVelika Britanija treba da 29. marta izađe iz EU, ali premijerka Tereza Mej nije uspela da ubedi poslanike da podrže njen dogovor za Bregzit pa je glasanje otkazano do sredine janaura.\nU javnosti deluje utisak da će dogovor koji je Mej postigla s EU i koji predviđa bliske veze Velike Britanije i EU u trgovini robom, teško proći kroz parlament.\nPostoji velika zabrinutost za privredu u slučaju da Velika Britanija izađe bez dogovora i tranzicionog perioda koji bi ublažio proces do novog trgovinskog aranžmana.\nPored naglog pada vrednosti akcija kompanija koje posluju uglavnom u Velikoj Britaniji i daljeg pada vrednosti funte. Stručnjaci u Banci Engleske navode da će poslovne investicije verovatno ostati niske, dok će oslabiti tržište nekretnina.\n"Dalje intenziviranje neizvesnost oko Bregzita, spojeno sa usporenjem globalne ekonomije, uticalo je na kratkoročne izglede britanskog rasta", navodi se u beleškama sa sastanka.\nCentralna banka navodi da bi privreda Velike Britanije mogla porasti 0,2 odsto u četvrtom tromesečju, dok je u prethodnom rast bio 0,1 odsto.\n"Širi ekonomski izgledi će nastaviti da značajno zavise od prirode povlačenja iz EU, pre svega: od oblika novih trgovinskih aranžmana EU i Velike Britanije da li je tranzicija nagla ili blaga i kako će reagovati domaćinstva, kompanije i finansijska tržišta", navela je Banka Engleske.\nBritanska privreda se usporila od referenduma u junu 2016. kada je izglasan izlazak iz EU i mnogi analitičari upozoravaju na moguću recesiju ako ne bude dogovora o Bregzitu.\nMnoge britanske kompanije su zabrinute zbog blokade u parlamentu, posebno one koje trguju s EU. To objašnjava i zašto su u poslednje vreme slabije investicije. I Velika Britanija i EU su ove nedelje pojačale pripreme za slulčaj da ne bude dogovora.\nMej: Glasanje protiv Bregzita bilo bi katastrof...\nParlamentarno glasanje o Bregzitu biće 15. januara\nJunker: Razgovaraću sa Terezom Mej, ali novih p...\nVelika Britanija nakon Bregzita pada na sedmo m...


Malver Troubleshooter plaši korisnike ''plavim ekranom smrti'' - evo besplatnog rešenja\nOpisi virusa, 07.12.2017, 00:30 AM\nZloglasni plavi ekran smrti (BSOD) je jedan od najstrašnijih prizora za korisnike Windowsa. Očigledno na to računaju autori novog malvera koji prikazuje lažni BSOD, pokušavajući da ubedi žrtve da plate alate tehničke podrške.\nPrema rečima istraživača iz firme Malwarebytes, malver odgovarajuće nazvan Troubleshooter, oglašava svoje prisustvo na računaru lažnim BSOD-om. Zatim se pojavljuje "čarobnjak za rešavanje problema", maskiran u Windowsovu pomoć. On otkriva "probleme" na računaru, a zatim preporučuje žrtvi da za 25 dolara koje treba uplatiti preko PayPala kupi paket pod imenom Windows Defender Essentials koji će se pobrinuti za sve.\nMalvare onemogućava tasterske prečice, tako da korisnici ne mogu da zatvore iskačuće prozore. Pored toga, malver slika desktop i i taj snimak šalje na određenu IP adresu.\nIstraživači iz firme Malwarebytes kažu da se malver širi preko krekovanog instalatera softvera koji učitava različite fajlove, uključujući i i sam malver. Troubleshooter se zatim registruje kao Windows servis.\nAko žrtva plati 25 dolara, ona se preusmerava na web stranicu na kojoj će joj se zahvaliti i malver zatim prestaje sa radom.\nMeđutim, korisnici mogu da reše problem besplatno, ponovnim pokretanjem računara u bezbednom režimu, u kome zatim treba ukloniti maliciozni fajl.\nPrevare sa tehničkom podrškom su stare deceniju i više. One postoje u različitim oblicima: neki prevaranti se predstavljaju kao stručnjaci za računare koji su povezani sa poznatim kompanijama kao što su Microsoft ili Apple. Drugi prevaranti šalju poruke koje iskaču na ekranu kojima upozoravaju na probleme sa računarom, obično na otkrivene malvere na računarima. U tom slučaju, oni se predstavljaju kao tehnička podrška koja zahteva od žrtve da joj omogući daljinski pristup računaru. Na kraju, uvek bude otkriven neki nepostojeći problem a od žrtava se traži da plate nepotrebne, pa i štetne usluge.\nOni koji se susretnu sa neočekivanim iskačućim obaveštenjima, pozivima, spam emailovima ili drugim hitnim porukama o problemima na računaru, treba da vode računa da ne kliknu na sumnjivi link, da ne pozivaju nikakve brojeve i da ne šalju novac.


zeljko obradovic kk partizan kk krka aba liga balsa koprivica najava\nPartizan će, kao jedina neporažena ekipa u dosadašnjem delu sezone ABA šampionata, dočekati slovenačku Krku, koja je u dosadašnjem delu sezone na polovičnom učinku, dve pobede i dva poraza. Meč će biti odigran u subotu od 19 časova u "Hali Pionir" usled zauzetosti beogradske "Arene" zbog planetarnog prvenstva u boksu.\n- Veoma interesantno za mene je da vidim kako će ekipa da odreguje, s obzirom da prvi put ulazimo u ovaj ritam igranja utakmica na tri dana. Priprema za utakmicu je apsolutno drugačija nego što je to bilo do sada i moramo da vidimo kako smo uspeli da regujemo i kako će to izgledati protiv Krke, ekipe koja zaslužuje svaki respekt kao i svi timovi u ABA ligi, rekao je Obradović\nDotakao se Obradović i slovenačke ekipe, kao i glavnih ciljeva koji su pred crno-belima za sutrašnju utakmicu.\n- Probaćemo da neutrališemo njihove najbolje igrače, probaćemo da budemo na nivou na kom smo bili tokom poslednjih utakmica što se tiče napada i protoka lopte koji je iz utakmice u utakmicu sve bolji. I ova utakmica je prilika da se napreduje i da pred domaćim navijačima pokažemo ono što nas je krasilo do sada, a to je borbenost i želja da se igra od prve do poslednje sekunde na isti način, završio je strateg Partizana\nSvoja očekivanja pred meč sa Krkom izneo je i mladi centar Partizana, Balša Koprivica.\n- Naša očekivanja kao tima je da iz utakmice u utakmicu budemo bolji. Krka je jako dobar tim, imaju par kvalitetnih pobeda, igraju jako brzo i u stanju su da timski dobro šutiraju za tri poena. Naše je da napravimo neke korekcije u odnosu na prethodnu utakmicu protiv Hamburga, pošto igraju na sličan način. Želimo da u meč uđemo isto kao u meču Evrokupa, ali da u završnici budemo mnogo bolji, zaključio je talentovani centar.\nNa sutrašnjoj utakmici Željko Obradović neće moći da računa na kapitena Radeta Zagorca, koji će usled sitne povrede leđa preskočiti susret protiv ekipe iz Novog mesta.


Udruženje efektiva o problemima u konverziji kredita u švajcarcima - Izazov\nNovi magazin 14. maja 2019. 18:34\nU članu četiri ugovora koji je ponudila banka Inteza piše „… zaključenjem ovog Ugovora o konverziji, ugovorne strane saglasno konstatuju da nemaju međusobnih potraživanja, osim onih predviđenih ugovorom o konverziji“, navodi se u saopštenju.\nZakonom o konverzji ĆF kredita izričito su definisani uslovi konverzije, pa elementi Ugovora o konverziji ne mogu biti odredbe ugovora koji se ne tiču valutne klauzule (primena višeg tipa kursa, troškovi obrade kredita, premije osiguranja kod NKOSK, administriranja kredita), ističe Efektiva.\nVerujemo da će banke ovu odredbu svakako koristiti na Sudu, a već imamo informacije iz samih sudova, da neke banke planiraju da ponudu za zaključenje Ugovora o konverziji, prikažu kao poravnjanje u svim sporovima koje dužnici vode protiv njih, te u ovom trenutku traže i prekide sporova koji se NE TIČU valutne klauzule, kao predmeta ovog Zakona, konstatuje Efektiva.\n„Tražimo od NBS da hitno reaguje i upozori banke na posledice kršenja odredbi Zakona o konverziji ĆF kredita, kako bi one te odredbe isključile iz Ugovora o konverziji. U protivnom, bićemo prinuđeni da pozovemo korisnike kredita na nova okupljanja i proteste, kao i da o svemu obavestimo predsednika Republike Srbije, gospodina Vučića, kao inicijatora za donošenje ovog Zakona“, zaključuje Efektiva u saopštenju.


RTCG - Radio Televizija Crne Gore - Nacionalni javni servis :: Društvo :: Policija poštuje prava OSI\nVELJOVIĆ ISTAKAO 03. 12. 2018. 19:03 >> 18:44 0\nPolicija u radu i djelovanju poštuje prava osoba sa invaliditetom (OSI) i podržava aktivnosti organizacija koje se bave zaštitom njihovih prava, rekao je direktor Uprave policije Veselin Veljović.\nOn je danas održao sastanak sa udruženjima i nevladinim organizacijama koje se bave zaštitom prava OSI na kojem je ocijenjeno da je saradnja policije i organizacija koje se bave zaštitom njihovih prava sadržajna i kvalitetna u kontinuitetu.\nVeljović je kazao da policija ostaje otvorena za inicijative za buduće zajedničke aktivnosti koje su na bilo koji način u nadležnosti Uprave policije a koje će doprinijeti boljem i kvalitetnijem životu OSI.\nUprava policije je, kako je saopšteno, imala značajne aktivnosti koje su realizovane zajedno sa udruženjima koja se bave zaštitom prava OSI.\nMeđu tim aktivnostima izdvojene su obuke za policijske službenike za senzibilnu komunikaciju i postupanje sa OSI koje je Uprava policije sprovodila zajedno sa Udruženjem mladih sa hendikepom Crne Gore (UMHCG), kao i sa Komunalnom policijom i UMHCG u cilju adekvatnije zaštite OSI u saobraćaju i obezbjeđenja prava da nesmetano koriste označena parking mjesta za njih.\nZaključeno je da će se sa ovim aktivnostima nastaviti, u interesu obezbjeđivanja što boljih uslova za primjenu prava osoba sa invaliditetom.\n"IPA Sekcija Crna Gora, koja je crnogorski organak Međunarodne policijske asocijacije koja okuplja aktivne i penzionisane policijske službenike, u kontinuitetu sprovodi, kao i podržava, aktivnosti koje se bave pravima OSI", kaže se u saopštenju.\nPolicijski službenici angažovani u ovoj sekciji su sproveli niz humanitarnih i društvenih aktivnosti od značaja za porodice službenika MUP i Uprave policije, kojih ima 55, a koje imaju djecu sa invaliditetom.\nUprava policije OSI Osobe sa invaliditetom Veselin Veljović


Popuštanje usled lupanja u šerpe - Nedeljnik Vreme\nPopuštanje usled lupanja u šerpe\nU sredu 29. aprila, protestno lupanje u šerpe i duvanje u pištaljke, bar u Beogradu, čuli su se jače nego u prethodnim danima.\n"Lupam po simsu jer sam ozbiljno ljut", kaže za "Vreme" Jovan K. sa Zvezdare. "Kakvog smisla ima da rade teretane i frizeri, a da nas posle, za Prvi maj, drže u karantinu? Ako baš mora, čemu onda otvaranje kafana u ponedeljak?"\nSagovornik "Vremena" sa terase u komšiluku smatra da zviždanje i lupa imaju efekta ukazujući da je, čim su počeli, najavljeno popuštanje mera vezanih za borbu protiv virusa korona.\nPokazalo se da je u pravu. Gostujući u emisiji "Oko" RTS-a, predsednik Srbije Aleksandar Vučić najavio je odustajanje od zabrane kretanja tokom Prvog maja. Konkretno: umesto sva tri dana predstojećeg vikenda, građani će ostati u kućama samo tokom petka kada će osobe starije od 65 godina moći dva puta da izađu na ulicu u trajanju od po sat vremena.\nDa prvomajski zaokret od svega što je prethodno saopštavano ima političku pozadinu, indirektno je priznao i sam Vučić. Naime, naglasio je da se radi o njegovom i predlogu premijerke Ane Brnabić, a da su dr Predrag Kon, dr Goran Stevanović i dr Darija Kisić Tepavčević izrazili skepsu prema ovome rešenju; koliko se dalo razumeti, jedino ga je podržao dr Branimir Nestorović.\nIpak, valja očekivati da će za prvomajski vikend biti onako kako je Vučić najavio. Naime, lekari u Kriznom štabu više puta su naglasili da oni daju predloge, ali da ne donose odluke, a i eventualno odustajanje od već najavljenog popuštanja samo bi omasovilo nezadovoljstvo i revolt građana. Takođe, ovaj Vučićev predlog uveliko skreće pažnju javnosti sa protesta lidera Saveza za Srbiju najavljenog za 30. april.


Zbog širenja gripa nadležni u Beogradu uveli vanredne mere u vritićima\nIzolacija bolesne dece, detaljna dezinfekcija soba, igračaka i podova, te povratak mališana isključivo uz potvrdu lekara, neke su od preventivnih mera koje se primenjuju u vrtićima zbog širenja...\n15:26 >> 16:01\nNovak Đoković otvorio vrtić u Mačvanskom Prnjavoru (VIDEO)\nPrvi reket sveta iskoristio je kratak period u Srbiji da učini lepo delo.\nUžas u vrtiću - žena izbola 14 dece (VIDEO)\nKineska policija saopštila je da je 14 dece ranjeno u napadu nožem u vrtiću u zapadnom gradu Čongćingu.\nDrama u Njujorku: Žena upala u vrtić i isekla decu\nNapad nožem u njujorškoj četvrti Kvins. Ranjeno više ljudi u privatnom vrtiću, prenose lokalni mediji i navode da među povređenima ima dece.\nĆirilica na tri adrese\nSrpsko prosvetno i kulturno društvo Prosvjeta iz Beča priprema se za novu školsku godinu u Prosvjetinoj školi srpskog jezika i započelo je upis dece. Nastava će početi u nedelju 30. septembra,...


GRAĐEVINSKI NEDELJNIK: Novi tender za prugu u Mađarskoj, nova zona parkiranja i dva nova mosta - GRENEF\nGrađevinarstvo u Srbiji jeste žila kucavica naše države, pa godina za nama nosi neke zaista impresivne projekte iz domena građevine i infrastrukture. Neki su započeti, a na završetak nekih ćemo malo sačekati. U ovom domenu je i saopštenje ministarstva građevinarstva Republike Srbije u kojem saopštavaju javnosti da novi tender, odnosno nova odluka za prugu u Mađarskoj ne utiče na projekat rekonstrukcije pruge u Srbiji.\n– S mađarskim partnerima smo praktično u dnevnom kontaktu i usaglašavamo sve tehničke parametre kako bi ceo projekat funkcionisao na jedinstven način, kako to propisuju evropski standardi, a i naši propisi koji su važeći u Srbiji, a koji su u potpunosti usaglašeni s propisima EU – navode u ministarstvu.\nPredsednik skupštine grada Beograda Nikola Nikodijević najavio je da će sledeće godine početi izgradnja mosta preko Save, kod Beograda na vodi. Nikodijević je za Prvu TV rekao da je sledeće godine predviđeno projektovanje i početak izgradnje mosta preko Save kod „Beograda na vodi“, kao i početak projektovanja za most na Adi Huji, dakle u planu je izgradnja dva mosta. Takođe je, kako smo već pominjali, u planu projektovanje jednog tunela koji će spojiti savsku i dunavsku terasu.\nStanovnici glavnog grada dobiće i ljubičastu zonu parkinga, a predviđeno je da ova zona menja sve ostale. Naime, predsednik Skupštine grada Beograda Nikola Nikodijević izjavio je da će uvođenjem nove, ljubičaste zone za parkiranje u Beogradu, ostale zone biti produžene. Nikodijević je za Prvu TV objasnio da će ljubičasta zona služiti za polučasovno parkiranje uglavnom u okolini velikih garaža. Crvena zona do sada je omogućavala parkiranje od jedan sat, a to će biti produženo na sat i trideset minuta, u žutoj će period zadržavanja biti tri sata, a u zelenoj četiri.\nNikodijević je najavio i proširivanje prostora za parking i kazao da je to jedan od ključnih prioriteta za gradsku vlast. Za jednu od njih, na Studentskom trgu, već je izdata građevinska dozvola i trebalo bi da u koncesionom aranžmanu njena izgradnja počne u martu ili aprilu sledeće godine, kaže Nikodijević.\nPoseta Maje Gojković kompaniji „Zorka Keramika“\nPredsednica Narodne skupštine Republike Srbije Maja Gojković obišla je u ponedeljak, 17.decembra ove godine, fabriku keramičkih pločica „Zorka-Keramika“ u Šapcu, povodom najavljene investicije od 15.000.000 evra i otvaranju novih radnih mesta. Fabrika „Zorka-Keramika“ danas je najveći proizvođač keramičkih pločica u Republici Srbiji sa proizvodnjom od 4.200.000 metara kvadratnih na godišnjem nivou. Predsednica Narodne skupštine Maja Gojković je naglasila da je „Zorka Keramika“ dobar primer moderne kompanije koja ide u korak sa trendovima, spremna da primenjuje nove tehnologije, kao i da kompanija ima veliki značaj za Srbiju, jer je najveći proizvođač keramike koja je našla tržište i izvan granica naše zemlje i ne samo u regionu, već i na veoma zahtevnim i konkurentnim tržištima EU.


FOTO: Metalci i rudari iz Prijedora i Srbije posjetili kolege u Zenici - Zenicablog\nFOTO: Metalci i rudari iz Prijedora i Srbije posjetili kolege u Zenici\nDanas u posjeti Sindikatu ArcelorMittal d.o.o. Zenica boravi delegacija Sindikata Rudnika željezne rude ArcelorMittal Prijedor na čelu sa predsjednikom Dariom Antonićem, te delegacija sindikata iz Rudarskog kombinata Bor i Majdanpek iz Srbije na čelu sa predsjednikom Goranom Antićem. U sastavu delegacije iz Prijedora bio je i Saša Kukolj, predsjednik Konfederacije metalaca i rudara Republike Srpske. Pored predsjednika Zuhdije Kapetanovića i članova odbora Sindikata ArcelorMittal Zenica, goste je dočekao i Kenan Mujkanović, predsjednik Sindikata metalaca Zeničko-dobojskog kantona.\nGosti iz Prijedora i iz Srbije su imali priliku obići pogone zeničkog ArcelorMittala, posebno Aglomeraciju i Valjaonice, gdje su mogli vidjeti kako se željezna ruda iz Prijedora prerađuje i pretvara u finalni čelični proizvod.\nTakođer, upriličen je i obilazak muzeja zeničke industrije čelika koja je ove godine navršila 130 godina postojanja, nakon čega je održan sastanak sa generalnim direktorom ArcelorMittal Zenica Nikhil Mehtom uz kraću prezentaciju rada i poslovanja ove firme.\nRadni dio posjete završen je zajedničkim okruglim stolom, gdje su predstavnici sva tri sindikata iznijeli svoja iskustva u sindikalnom radu i djelovanju, posebno u segmentu zaštite na radu, zaštite radno-pravnog i materijalnog položaja radnika, te kolektivnih pregovora. Loše radno zakonodavstvo i utvrđena niska cijena rada na entitetskom nivou su jedan od ključnih, zajedničkih problema.\nPosebno je ukazano na aktuelni rast svih troškova života koji smanjuje kupovnu moć radnika i realne plate, i pogađa sve radnike u regionu. Istaknuto je da nosioci vlasti čine malo ili nimalo da se ovaj problem riješi ili barem ublaži. Tu se prije svega misli na nedonošenje izmjena zakona kojim bi se ukinuo PDV na osnovne životne namirnice kao i akcize na gorivo, barem privremeno dok ovaj inflatorni udar traje punim intenzitetom. Skrenuta je pažnja svim institucijama vlasti, svim političkim i drugim faktorima, da bez metalskog, rudarskog i općenito realnog sektora koji stvara novu vrijednost i puni sve budžetske i vanbudžetske fondove, ovo društvo nema nikakvu perspektivu. Navedenim faktorima upućen je zahtjev da prioritet u njihovom radu bude stvaranje što boljih uslova života i rada najvećem bogatstvu koje država ima, a to su njeni radnici.\nSindikalci su posebno naglasili da u saradnji među običnim ljudima i radnicima ne postoje nikakve barijere ni razlike, da su ključni problemi zajednički, i da je jedina radnička briga kako preživjeti od plate do plate i kako svojoj porodici osigurati egzistenciju.\nNa kraju, učesnici okruglog stola su usvojili i nekoliko zaključaka u pogedu budućeg rada, saradnje i djelovanja, od kojih je posebno važan zaključak da će sindikati ArcelorMittala iz Zenice i Prijedora zajednički pozvati na razgovore uprave obje firme u cilju pronalaska rješenja za poboljšanje materijalnog položaja radnika, radi ublažavanja posljedica galopirajuće inflacije.\nTagoviarcelorMittal bor majdanpek metalci prijedor rudari sindikat zenica


Podela paketa pomoći penzionerima u MZ „Sutjeska” - Sirmiuminfo\nSremska Mitrovica – Volonteri nastavljaju da donose pakete pomoći na kućnu adresu penzionerima sa najnižim primanjima. Danas su deljeni paketi na teritoriji Mesne zajednice „Sutjeska”.\nKako je rekla Jovana Karan u ime MZ „Sutjeska”: „Danas predstavljam naše volontere, naša mesna zajednica danas započinje distribuciju paketa pomoći penzionerima koji imaju primanja niža od 30.000 RSD. Na našoj teritoriji ovo pravo ostvaruje 265 penzionera. Mesna zajednica „Sutjeska” organizovala je volontere koji imaju svu neophodnu zaštitnu opremu kako bi na bezbedan način izvršili podelu. Paketi se sastoje od osnovnih životnih namirnica koje je obezbedio Štab za vanredne situacije Grada Sremska Mitrovica. Još jednom u ime naše mesne zajednice i svih nas apelujem na sve naše sugrađane da se pridržavaju mera koja je doneo Štab za vanredne situacije Vlada Republike Srbije kao i Grada Sremska Mitrovica.”\nVolonteri iz gradskih i seoskih mesnih zajednica distribuiraju pakete penzionerima sa primanjima manjim od 30.000 dinara mesečno.\nPenzionerka BorislavaAtanasovska danas je dobila paket, zahvalila se svima i rekla da se veoma obradovala: „Čula sam juče, prekjuče da je podela počela i drago mi je što sam eto, dobila među prvima. Svima želim sve najbolje da bude i ovo što se desilo u ove dane da se ne ponovi nikad više. Sve najbolje.”\nU narednih deset do petnaest dana trebalo bi da svi paketi, u gradskim i seoskim mesnim zajednicama, budu podeljeni.


Realizacija najvećeg projekta izgradnje i rekonstrukcije komunalne infrastrukture Čista Srbija” zvanično je započela danas potpisivanjem relevantnih aneks\n– Plan Vlade Srbije je da je da u narednih 5 godina izgradimo komunalnu infrastrukturu u preko 80 odsto lokalnih samouprava. Želimo da investiramo u komunalnu infrastrukturu i postrojenja za preradu otpadnih voda i time našu zemlju učinimo značajno čistijom za buduće generacije. Posle ovog projekta ova zemlja neće biti ista. Za mene lično ovo je najvažnija investicija, jer od ovoga zavisi budućnost naše dece i uveren sam da ćemo uspeti da je sprovedemo u svim gradovima i opštinama – rekao je ministar Momirović.\nGradonačelnik Novog Sada Miloš Vučević zahvalio se ministarstvu građevinarstva, saobraćaja i infrastrukture na angažmanu oko sprovođenja ovog projekta i naglasio da je izgradnja komunalne\ninfrastrukture “višedecenijska želja i očekivanja naših meštana bez obzira da li pričamo o severu ili jugu Srbije”.\n– Ovo je projekat u interesu svih građana i Srbija je na putu da bude čista i da bude bolje mesto za život – naglasio je Vučević.\nMiloš Vučević Ministar Momirović Tomislav Momirović\nMomirović i Bočvarski uručili kartice za besplatnu putarinu kroz Severnu Makedoniju (FOTO)


Za 11 mjeseci naplaćeno 3,4 milijarde KM javnih prihoda - Klix.ba\nPorezna uprava FBiH Za 11 mjeseci naplaćeno 3,4 milijarde KM javnih prihoda\nZa 11 mjeseci naplaćeno 3,4 milijarde KM javnih prihoda\n16.12.2010. u 15:57\nPorezna uprava Federacije BiH je u periodu januar – novembar 2010. naplatila ukupno 3,4 milijarde KM poreznih i neporeznih javnih prihoda, što je za 185,7 miliona KM ili za šest posto više u odnosu na isti period 2009. godine.\nNa ukupne direktne poreze i doprinose odnosi se 3,1 milijarda KM i isti su za 161,4 miliona KM ili 5,6 posto viši u odnosu na isti period prošle godine.\nIz Porezne uprave FBiH ističu da je posebno povećana naplata poreza na dobit, za 33,9 miliona KM ili za 24 posto više u odnosu na isti period prošle godine, te da iznosi 173,9 miliona KM.\nOvom povećanju, kako se dodaje, doprinijela je naplata poreza na dobit banaka i drugih finansijskih institucija u iznosu 90,9 miliona KM, što je za 39,2 miliona KM ili 75,6 posto više u odnosu na isti period prošle godine.\nPorez na dohodak, koji je u toku cijelog perioda imao tendenciju rasta, naplaćen je u iznosu 209,7 miliona KM, što predstavlja povećanje za 26,7 miliona KM ili 14 posto u odnosu na 2009. godinu.


Kupovina vikendica - trend koji ne jenjava | SasoMange\nKupovina vikendica - trend koji ne jenjava\nU novom Sasomange blogu bavimo se trendom kupovine vikendica koji ne jenjava.\n(Foto: MONDO/NATAŠA PETROVIĆ/YOUTUBE/PRINTSCREEN/LIGHT2TUBE)\nPrema podacima Republičkog geodetskog zavoda kada je reč o prvom kvartalu ove godine potražnja za kućama za odmor je ostala gotovo na istom nivou kao u istom periodu kada je prodato nešto više od 300 vikendica.\nKada upordimo podatke vidimo da je to i dalje duplo više u odnosu na godine pre epidemije.\nUbedljivo najveća potražnja je u Vojvodini gde su prošle godine prodate 863 vikendice, što je za oko 400 više od proseka iz 2018. i 2019. godine. Što se tiče okoline Beograda tražnja je ista u poslednje četiri godine i u proseku se na Avali, Kosmaju i ostalim destinacijama ukupno proda oko 150 kuća za odmor.\nPrema podacima RGZ-a, cene prometovanih vikendica na teritoriji Srbije u prošloj godini su se kretale od 1.200 evra do neverovatnih 600.000 evra za vikendicu na Kopaoniku. Najviše ih je prodato u cenovnom rangu od 7.000 do 32.000 evra, a oko 50 kuća za odmor je prodato za više od 62.000 evra.\nNajpopularnije lokacije za kuće za odmor su one koje se nalaze blizu većih gradova – Beograda i Novog Sada, kao što su Kosmaj i Fruška gora. Ako sagledamo top pet destinacija po prodaji vikendica prošle godine onda se tu izdvajaju Inđija sa čak 144, Novi Sad sa 69, Beočin sa 59 i Sremski Karlovci sa 46. Na petom mestu je Grocka sa 43 prodate kuće za odmor, a na šestom mestu je Irig sa 36 prodatih nekretnina ovog tipa.\nOni koji imaju višak novca i ulažu u ovu vrstu nekretnina, ni ne gledaju objekte čija cena je u rangu od oko 50.000 evra, a ne brinu ih ni rekordna poskupljenja građevinskog materijala. Pojedini kupci se odlučuju i da se presele u prirodu, uz argumente da im gotovo slično vreme treba kolima do centra grada ili do posla, a da značajno dobijaju na kvalitetu života.\nPored vikendica, u Srbiji je i velika potražnja za placevima posebno na atraktivnim mestima, gde se ar prodaje i za 2.000 evra. Jedno od takvih mesta je i Slankamen gde se posebno traže placevi sa pogledom na Dunav.\nPonuda vikendica na Sasomange oglasniku se nalazi OVDE. Pretraži prema lokaciji, ceni i površini onako kako tebi odgovara.


eKapija | GSP u 2021. planira brojne investicije - Nabavka trolejbusa, 100 zglobnih autobusa, širenje tramvajske mreže na Novom Beogradu...\nIzvor: eKapija | Četvrtak, 14.01.2021.| 15:37\nGSP u 2021. planira brojne investicije - Nabavka trolejbusa, 100 zglobnih autobusa, širenje tramvajske mreže na Novom Beogradu...\nGSP Beograd je programom poslovanja za 2021. godinu predvidelo značajne investicije u infrastrukturu, gradnju novih tramvajskih linija, depoa, ali i nabavku novih vozila. Programom je previđeno i da u drugom kvartalu 2021. GSP od gradskih vlasti zatraži povećanje cene koju dobija po pređenom kilometru.\nKako se navodi u dokumentu, ovo preduzeće će za 2021. godinu potpisati sa Sekretarijatom za javni prevoz "Ugovor o realizaciji obavljanja komunalne delatnosti gradskog prevoza putnika na teritoriji grada Beograda". Planirana vrednost realizacije ugovora je 14,5 milijardi dinara, koliko je iznosila i za 2020. godinu.\n- U toku 2020. godine, za potrebe utvrđivanja cene koštanja ostvarenog transportnog rada, JKP GSP Beograd je sprovelo postupak javne nabavke i angažovalo konzorcijum koji čine Univerzitet u Beogradu – Mašinski fakultet i Institut za istraživanja i projektovanje u privredi, a koji su izradili "Projekat analize cene koštanja prevoza u elektropodsistemu". Na osnovu pomenutog projekta, Sekretarijatu za javni prevoz je predloženo povećanje cene ostvarenog transportnog rada po pređenom kilometru za tramvajski, trolejbuski, e-bus i e-mini podsistem, a sve u skladu sa prethodno utvrđenom i u projektu izloženom metodologijom - navodi se u dokumentaciji.\nDodaje se da je predviđeno da se u drugom kvartalu 2021. godine sačini Rebalans programa poslovanja, a u skladu sa Odlukom o budžetu grada Beograda, čime će biti uvećana vrednost ugovora sa Sekretarijatom za javni prevoz shodno povećanju cena za ostvareni transportni rad u elektropodsistemu.\nPlanirano je da se u 2021. godini pokrenu i sprovedu nabavke 100 zglobnih autobusa, 10 solo elektrobusa sa opremom za punjenje (nabavka u 2020. godini, realizacija u 2021. godini), kao i nabavka tri električna vozila za pešačku zonu.\nProgramom je predviđena i kupovina vozila za prevoz školske dece (oko 15 vozila), remonti šasija i oplata autobusa, kao i remonti šasija i oplata trolejbusa.\nTakođe, kako se dodaje krajem 2021. godine planirano je pokretanje nabavke 20 trolejbusa sa autonomijom, čija je realizacija planirana tokom 2022. godine.\nIzgradnja tramvajske pruge na Novom Beogradu\nU julu 2019. godine završena je izgradnja tramvajske pruge preko Mosta na Adi i ovu deonicu koriste dve tramvajske linije.\nOperativni ciljevi u 2021. godini su i realizacija tramvajske mreže na levoj obali Save, ulicama Đorđa Stanojevića i Dr Agostina Neta kako bi se kompletirala mreža do Ulice Jurija Gagarina i bolje opslužilo područje autobusko prigradsko - međugradskog terminala i železničke stanice Novi Beograd.\nPovećanje brzine tramvaja\nSekretarijat za saobraćaj i Sekretarijat za javni prevoz su u saradnji sa JKP GSP Beograd ranije su doneli i odluku da se sprovedu potrebne mere za povećanje eksploatacione brzine tramvaja. Cilj je da se prosečna brzina tramvaja koja sada iznosi oko 13km/čas poveća na 15 km/čas.\nU dokumentu se podseća da je gradski sekretarijat za saobraćaj u septembru 2019. je zaključio ugovor za realizaciju projekta "Nabavka opreme, projektovanje i uspostavljanje sistema za adaptibilno upravljanje svetlosnom saobraćajnom signalizacijom u Beogradu", čiji je jedan od povećanje eksplatacione brzine tramvajskog saobraćaja, direktnom komandom nad semaforizovanim raskrsnicama i davanje prioriteta tramvajima. Rok za realizaciju projekta je tri godine od dana potpisivanja ugovora.\nProjektom je predviđena, što se tiče tramvaja, ugradnja opreme na 62 raskrsnice na kojima sada ne postoji bilo kakva oprema za davanje prioriteta, kao i da na 27 raskrsnica postojeća oprema bude zamenjena novom.\nGradnja novih depoa\nTokom 2021. godine u planu je da se nastavi saradnja sa gradskim institucijama na pripremi projekta za izgradnju novih depoa "Kosmaj 2" i "Mala autokomanda", kao i tramvajskih depoa, o čemu je eKapija već pisala.\nTakođe, predviđena je i rekonstrukcija kotlarnice u SP Novi Beograd, kao i rekonstrukcija farbarske, strugarske i karoserijske radionice u kompleksu na Dorćolu.\nJedan od ciljeva predviđenih programom poslovanja je i da u 2021. godini bude rekonstruisana Zgrade za samce, kao i sanirane prostorije Sektora za ishranu i smeštaj.\nSkupština Beograda usvojila je ovaj program na sednici krajem prošle godine.\nInstitut za istraživanja i projektovanje u privredi\npunjači za autobude\nDr Agostina Neta\ndepo za tramvaje\nZgrada za samce


BalkanMagazin :: Dijalog muzičkih talenata na Mećavniku\nDijalog muzičkih talenata na Mećavniku\nsubota, 15. jul 2017 09:11\nSvetska muzička premijera na drugoj večeri Boljšoj festivala. Uz to, ove godine je prvi put održan i Dijalog talenata, na kome su imali priliku da pokažu virtuoznost mladi iz Srbije, Republike srpska i Rusije, a priključili su im se i vršnjaci iz Belorusije.\nDrugo veče Boljšoj festivala, koji se uz podršku kompanije Gasprom njeft održava na Mećavniku Emira Kusturice sinoć je obeležio nastup klavirskog kvinteta Romana Simovića, oformljenog specijalno povodom ove muzičke manifestacije.\nKvintet Romana Simovića obradovao je publiku festivala delima Dvoržaka, Šuberta i Rahmanjinova. Pored nastupa ove svetske muzičke senzacije, na festivalu je održan drugi takmičarski dan, u kome su učestvovali mladi talenti iz Rusije, Srbije i Republike Srpske.\nTakođe, ove godine je prvi put održan i Dijalog talenata, na kome su imali priliku da pokažu virtuoznost mladi iz pomenutih zemalja, a priključili su im se i vršnjaci iz Belorusije.\nPoslednje festivalske večeri, u subotu 15. jula, na Mećavniku će koncerte održati simfonijski orkestar Boljšoj, mecosopran Milijana Nikolić, violinistkinja Tatjana Samuil, kao i violončelista Justus Grim. U zabavnom delu programa, publiku će zabavljati poznati srpski rok sastav Riblja čorba.\nFestival su juče svečano otvorili režiser Emir Kusturica i Aleksandar Dibalj, član Boljšoj festival je namenjen promociji mladih muzičkih talenata i jačanju kulturnih veza ruskog i srpskog naroda, a pokrovitelj manifestacije je ruska kompanija Gasprom njeft.


INOS BALKAN d.o.o.: Uslovi korišćenja\nSadržaj – Intelektualna i industrijska svojina\nVaš pristup i upotreba stranice www.inosbalkan.com (u daljem tekstu „Stranica“) podložni su sledećim Uslovima korišćenja, koje bez ograničenja i uslova prihvatate time što pristupate Stranici i koristite je.\nINOS BALKAN D.O.O. upravlja i poseduje ovu Stranicu i njen sadržaj, uključujući sav tekst i slike, i nosilac je autorskih prava na navedeno. Valjevo, matični broj: 07096593, sa registrovanim sedištem na adresi: Mirka Obradovića bb, Valjevo (u daljem tekstu „Kompanija“). Stranica i njen sadržaj su zaštićeni svim važećim nacionalnim, lokalnim i međunarodnim zakonima, a Kompanija zadržava sva prava. Svi zaštitni znakovi i uslužni znakovi koji se nalaze na Stranici su takođe registrovani i neregistrovani zaštitni znakovi Kompanije ili drugih sa njom povezanih kompanija.\nKompanija vam daje dozvolu da koristite sadržaj Stranice samo u nekomercijalne i lične svrhe. Zabranjeno je – delimično ili u potpunosti – reprodukovanje, objavljivanje, prenošenje, menjanje, prikazivanje, ponovno korišćenje ili drugačije korišćenje sadržaja Stranice bez pismene saglasnosti Kompanije.\nOdricanje od odgovornosti i garancija\nKompanija ulaže razumne napore u cilju obezbeđivanja tačnih i aktuelnih informacija na Stranici, ali ipak ne može da garantuje ili tvrdi da je sadržaj Stranice tačan, precizan ili pouzdan. S obzirom na prirodu interneta, korisnici i posetioci Stranice u potpunosti shvataju da Kompanija možda neće biti u mogućnosti da kontroliše sadržaj i sigurnost Stranice. Zbog toga Kompanija ne garantuje niti preuzima bilo kakvu odgovornost za sadržaj i sigurnost Stranice. Pored toga, Kompanija ne preuzima nikakvu odgovornost za bilo kakvu štetu koja može da nastane na bilo koji način u vezi sa pristupanjem ili korišćenjem stranice ili njenog sadržaja.\nKompanija zadržava pravo da revidira ove Uslove korišćenja u svakom trenutku unošenjem izmena na Stranici.\nOva Stranica sadrži linkove ka stranicama koje su vlasništvu ili kojima upravljaju treća lica. Zbog toga Kompanija nema kontrolu i ne snosi odgovornost za sadržaj ili politiku privatnosti ili sigurnost na pomenutim stranicama. Ukoliko se povežete sa navedenim stranicama putem linkova postavljenih na ovoj Stranici, to činite na sopstveni rizik.\nSvi lični podaci koji se dobrovoljno pošalju Kompaniji putem imejl adrese postavljene na Stranici biće korišćeni samo do strane Kompanije i njenih podružnica. Kompanija se obavezuje da će postupati u vezi sa na pomenuti način pruženim podacima i da će rukovati njima u skladu sa Zakonom o zaštiti ličnih podataka.\nNadležnost i važeći zakoni\nOvi Uslovi korišćenja i vaše korišćenje Stranice su podložni zakonima Republike Srbije. Sudovi opšte nadležnosti u Valjevu imaju isključivu nadležnost nad svim sporovima koji nastanu zbog ili u vezi sa ovim Uslovima korišćenja i/ili Stranicom.


Nike NK PTCH TRAIN - SP19 SC3893-803 lopta za fudbal cena, cene Srbija, prodaja Beograd Novi Sad Niš\nNike NK PTCH TRAIN - SP19 SC3893-803 lopta za fudbal cene\n- Brend: NIKE, Uzrast: Za odrasle, Osnovna podela: Oprema, Pol: Unisex, Klasa (Tip robe): PREMIUM, Namena: Fudbal, Boja: Narandžasta, Tip robe: TRGOVAČKA ROBA... specifikacija\ncena od 1.752,00 do 1.971,00 din | prodavnica (2)\nBrend: NIKE, Uzrast: Za odrasle, Osnovna podela: Oprema, Pol: Unisex, Klasa (Tip robe): PREMIUM, Namena: Fudbal, Boja: Narandžasta, Tip robe: TRGOVAČKA ROBA\nTrenutno nemamo slike za Nike NK PTCH TRAIN - SP19 SC3893-803 lopta za fudbal\nEPonuda nije internet prodavnica već Vam omogućava da brzo i lako nađete Nike NK PTCH TRAIN - SP19 SC3893-803 lopta za fudbal po najjeftinijoj ceni. Naš cilj je da kupci budu što bolje informisani o ponudi Nike NK PTCH TRAIN - SP19 SC3893-803 lopta za fudbal na tržištu Srbije. Vrlo lako nalazite željeni proizvod za kategoriju Fudbalske lopte cene, ne morate da lutate od sajta do sajta za Nike Fudbalske lopte, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nike NK PTCH TRAIN - SP19 SC3893-803 lopta za fudbal sa PRODAVCEM. EPonuda ne može da garantuje potpunu tačnost specifikacije i slika za Nike NK PTCH TRAIN - SP19 SC3893-803 lopta za fudbal. Pre kupovine, podatke za Nike NK PTCH TRAIN - SP19 SC3893-803 lopta za fudbal proverite na sajtu PROIZVOĐAČA.


Predsednik sa Hanom i o kvotama za čelik – SveVesti.net\nPredsednik sa Hanom i o kvotama za čelik\n“Sa Hanom smo imali dobar sastanak. Pošto je on sada komesar za budžet EU, molio sam ponovo za srpski čelik. Smatrao sam da je to važno za nas, to je ključna stvar, jer je smederevska Železara postala najveći izvoznik i najveća fabrika u Srbiji”, rekao je Vučić novinarima.\nRezimirajući dosadašnje sastanke u okviru Minhenske konferencije o bezbednosti, pomenuo je da je sa v.d. pomoćnikom državnog sekretara SAD za evropska i evroazijska pitanja Filipom Rikerom razgovarao o američko-srpskim odnosima i o situaciji u regionu.\nPrema njegovim rečima, to su bile teme razgovora i sa nemačkim poslanikom Johanom Vadepulom, inače i šefom radne grupe za Zapadni Balkan u Bundestagu,\nNajavio je i da će se na popodnevnom panelu, zatvorenom za javnost, o bezbednosti na Balkanu, na kojem će, između ostalih, učestvovati i predstavnici Prištine, kao i uvek snažno boriti za interese Srbije.\nOdgovarajući na pitanje novinara da li očekuje žustriji dijalog, kakav je imao prošle godine sa predsednikom privremenih kosovskih institucija Hašimom Tačijem, Vučić je kazao da to zavisi ko će biti sa njihove strane.\n“Meni je bitno da odredim strateški pristup Srbije, a dovoljno sam iskusan da taktiku menjam u skladu sa prilikama i da budemo ne manje uspešni od nekih drugih”, rekao je Vučić.\nVučić s Vangom: Uvek ćemo biti uz kineski narod\nPredsednik se sastao s ministrom spoljnih poslova Kine Vangom Jiem i poručio da će Srbija biti uz kineski narod.\n“Uvek ćemo biti uz kineski narod i uvek ćemo biti zahvalni predsedniku Siju za sve što ste učinili za naš narod”, rekao je Vučić, objavljeno je na instagram profilu “budućnostsrbijeav”.\nPredsednik Srbije je juče rekao da će sastanak sa ministrom spoljnih poslova Kine biti neverovatna čast za Srbiju, pošto je Vang imao veliki broj zahteva za bilateralu.\nPredsednik razgovarao i sa Džaredom Koenom\nVučić se sastao i sa izvršnim direktorom kompanije Jigsaw, Džaredom Koenom, objavljeno je na Instagram profilu “budućnostsrbijeav”.\nU pitanju je kompanija “Google Jigsaw”.\nVučić je još kao premijer Srbije, 2015. godine, razgovarao sa Koenom o mogućoj implementacija nekog od “Google ideas programa”, a naročito programa za otkrivanje i suzbijanje terorizma.\nJigsaw.google.com, ranije poznat kao Gugl ideje, posluje kao podružnica kompanije Alfabet.\nNajmoćnijim investitorima predstavio sam šta je danas Srbija\nVučić je dodao da je imao susret sa najmoćnijim finansijskim investitorima iz celog sveta koje je, preneo je novinarima, upoznao sa postignućima srpske ekonomije.\nIstiče da je u okviru sastanaka u okviru Minhenske bezbednosne konferencije insistirao da na tome da je Srbija ozbiljna, odgovorna i progresivna zemlja, čija ekonomija ide napred.\n“Svi su mogli da vide šta je Srbija napravila. To možete da radite samo kada nemate velike prepreke”, naglasio je Vučić.\nPredsednik je sa investitorima na okruglom stolu razgovarao po četam haus pravilima, to jest iza zatvorenih vrata, ali je preneo da im je ukazao na ono što je Srbija danas i da su oni zadovoljni ekonomskim napretkom naše zemlje, stanjem javnog duga koji opada, smanjenom nezaposlenošću, rastom plata i penzija, kao i razvojem infrastrukture, što sve pokazuje veliki napredak.\nVučić navodi da se taj napredak vidi i po kreditnom rejtingu Srbije, što potvrđuje i potpisivanje memoranduma o razumevanju sa Juroklir bankom, kao i to što će nas je JP Morgan stavio već na tzv. Voč listu i što ćemo biti na njegovom indeksu za tržišta u razvoju.\nTo su sve stvari koje su od ogromnog značaja za našu zemlju, dodao je predsednik Srbije.\nPanel o bezbednosti na Balkanu “Koordinacija, saradnja, konsolidovanje? Podsticaj napretka zemalja Zapadnog Balkana” očekuje se danas oko 17.30 sati.\nPredsednik je juče razgovarao sa specijalnim izaslanikom američkog predsednika Donalda Trampa za pregovore Beograda i Prištine, Ričardom Grenelom i izjavio da Amerikanci veoma čvrsto i tvrdo insistiraju na hitnom ukidanju taksi, i istakao da ti razgovori nikada nisu laki za Srbiju.\nVučić sa Hekerom, Lajčakom, Georgijevom\nVučić danas je u Minhenu nastavio bilateralne sastanke sa svetskim zvaničnicima razgovorom sa savetnikom za spoljnu politiku i bezbednost savezne kancelarke SR Nemačke Janom Hekerom.\nPredsednik Vučić se tokom Bezbednosne konferencije u Minhenu sastao i sa ministrom spoljnih poslova Slovačke Miroslavom Lajčakom i sa direktorkom MMF-a Kristalinom Georgievom, objavljeno je na Instagram profilu “budućnostsrbijeav”.\n“Dobra prilika da sa prijateljima Srbije razgovaram o našem evropskom putu, ali i ekonomskim reformama i novim investicijama”, napisao je Vučić u objavi povodom sastanka sa Lajčakom i Georgijevom.\nVučić i Kurti prvi put za okruglim stolom, uz još dva Albanca\nPredsednik Srbije danas popodne učestvuje na okruglom stolu o bezbednosti na Balkanu, što će možda biti prva prilika da ukrsti argumente sa novim kosovskim premijerom Aljbinom Kurtijem, koji prisustvuje istom panelu, zajedno sa kosovskim predsednikom Hašimom Tačijem.\nPanel na temu “Koordinacija, saradnja, konsolidovanje? Podsticaj napretka zemalja Zapadnog Balkana održava se u okviru Minhenske bezbednosne konferencije, po pravilima četam hausa, što znači da je zatvoren za javnost.\nSastanku prisustvuje i albanski premijer Edi Rama.\nUz tri albanska predstavnika panel može biti ustriji nego prole godine, konstatovali su ranije danas novinari u razgovoru sa predsednikom Vučićem, a on je uzvratio da je naša strategija jasna, a da će, uz bogato iskustvo, primeniti taktiku koja će rezultirati najboljim ishodom.\nNajavljeno je da će panel moderirati bivši specijalni savetnik visokog predstavnika za spoljnu politiku i bezbednost EU Natali Toci, inače direktorka Instituta za spoljne poslove.\nNa Instagram profilu “buducnostsrbijeav’ objavljene su dve fotografije sa tog skupa.\nPrevious Đurić i Falkoni o političko-bezbednosnoj situaciji na Kosovu i Metohiji\nNext Hoti: Iskoristiti zamah za konačno rešenje sa Srbijom


Haradinaj u "Trepči" | Radio Kosovska Mitrovica\nHaradinaj u “Trepči”\n21. February, 2019 08:38 |\nKosovski premijer Ramuš Haradinaj obišao je rudnik “Trepča”, povodom 30 godina od štrajka glađu rudara albanske nacionalnosti, zbog navodno neustavne odluke Beograda da Kosovu ukine autonomiju. Haradinaj je rekao da je najbolji način da se tadašnje žrtvovanje rudara Albanaca u rudniku Stari trg nagradi “lavovska” borba da se Trepči vrati život.\nRamuš Haradinaj je rekao da je najbolji način da se tadašnje žrtvovanje rudara Albanaca u rudniku Stari trg nagradi – “lavovska” borba da se “Trepči” vrati život.\n“Imali smo poteškoća i imaćemo ih i ubuduće, ali verujemo da smo u pravu i nećemo prestati da radimo na tome da se ‘Trepči’ vrati život”, rekao je Haradinaj i dodao da nije slučajno to što su se danas okupili na tom mestu.\n“Za sve nas ‘Trepča’ ima više značenja, posebno štrajk rudara (pre 30 godina). Ali mi danas nismo ovde samo zbog toga, već smo došli da potvrdimo da znamo šta želimo”, rekao je Haradinaj, prenela je Koha.\nDodao je da je “Trepča” izvor života ne samo za Mitrovicu, već za sve druge sektore na Kosovu.\n“Tri decenije su prošle i mi još nismo uspeli da vratimo život u ovaj resurs naše ekonomije, naše zemlje. Sada je pravo vreme da kažemo da moramo doći do zaključka da je ‘Trepča’ veoma dugo bila napuštena… ‘Trepču’ još nismo registrovali prema kosovskom zakonu, akcionari takođe treba da preuzmu odgovornost, a akcionari su i rudari”, rekao je Haradinaj.\nZatražio je da južni deo “Trepče” dostavi svu potrebnu dokumentaciju za registraciju. Takođe, rekao je da deo “Trepče” na severu treba da pripremi neophodnu dokumentaciju kako bi svi radnici ostvarili svoja akcionarska prava. Tek nakon registracije “Trepče” kao kompanije, rukovodstvo će razgovrati i doneti oduke o akcionom planu za rudnik i o tome kako će se postupiti i pristuiti tom pitanju.\n“Trepča” podeljena na dva dela\n“Trepča”, kao i sam grad Mitrovica, u kojem se rudnik nalazi, od poslednjih sukoba podeljena je na južni i severni deo. Zbog nefunkcionisanja topionice olova na severu u Zvečanu, kao i cinka, u funkciji su samo proizvodni kapaciteti do faze koncentrata. Do 2016. ovim kombinatom je upravljala kosovska Agencija za privatizaciju, a kada je “Trepči” pretila likvidacija, odlučeno je da se usvoji Zakon o Trepči kojim kombinat postaje Akcionarsko društvo “Trepča a. d.”\nKašnjenje u formiranju neophodnih tela, kao što su Nadzorni odbor koji bira Upravni odbor, odnosno direktora, njegovog zamenika i direktore poslovnih jedinica, uticalo je na rad ovog kombinata. Prihodi “Trepče” do sada su godišnje iznosili više od 14 miliona evra, ali je proizvodnja poslednjih godina zabeležila pad.\nSrpska lista je, inače, protiv Zakona o “Trepči”, smatrajući da će ugroziti egzistencijalni opstanak radnika ovog rudnika. I Srbija tvrdi da je u njenom posedu više od polovine vlasničkog udela “Trepče” pa je zato Zakon o “Trepči”, koji je usvojen na Kosovu, odlučila da poništi.


Right to Energy Coalition – RES fondacija\nNov 25, 2020 #EnergetskaTranzicija, #EnergetskoSiromaštvo\nRES fondacija je član Right to Energy coalition, koja ujedinjuje sindikate, grupe za borbu protiv siromaštva, pružaoce usluga socijalnog stanovanja, nevladine organizacije, ekološke aktiviste, zdravstvene organizacije i energetske zadruge širom Evrope. Borimo se za suzbijanje energetskog siromaštva na nivou EU, nacionalnom i lokalnom nivou.\nJedno od četiri domaćinstva u Evropskoj uniji, preko 50 miliona pojedinaca, ne može da priušti adekvatno grejanje, hlađenje ili osvetljenje u svojim domovima (HEAL, 2019). The Right to Energy coalition prepoznaje energetsko siromaštvo kao politički izbor koji zahteva politički odgovor.\nUz otežavajuće posledice krize uzrokovane COVID-19 i klimatskom krizom, moramo preduzeti mere za eliminisanje energetskog siromaštva širom Evrope. Right to Energy coalition objedinjuje temeljne veštine i znanje neophodno da bi se obezbedilo da pravedna energetska tranzicija ne izostavi nikog i da obuhvata sve od akcija zajednice do javne politike Evropske unije.


U sklopu druge faze realizacije projekta ’’Budućnost za sve II’’, koji se od 2009. godine realizuje u Srbiji, Hrvatskoj i Sloveniji organizovane su regionalne radionice u Zaječaru, Leskovcu, Vranju, Užicu, Kragujevcu i Zrenjaninu. Cilj radionica je da se na osnovu prikupljenih podataka sa prošlogodišnjih lokalnih radionica identifikuju konkretni odgovori i preporuke za rešavanje problema socijalne isključenosti ugroženih grupa građana, šire i promovišu uspešni primeri iz prakse.\nU nastavku projekta ’’Budućnost za sve II’’ koji finansira Evropska unija u sklopu Programa za zapošljavanje i socijalnu solidarnost Evropske zajednice PROGRESS 2007-2013 sa ciljem prevencije i smanjenja siromaštva u sve tri zemlje, prezentovaće se relevantne analize i preporuke kako da se efikasno prevaziđu problemi u narednom periodu. Nosilac perojekta za Srbiju je Centar za razvoj Jablaničkog i Pčinjskog okruga iz Leskovca.\nPrilikom dosadašnje realizacije projekta do sada je urađena analiza stanja u sve tri zemlje, a aktivnosti vezane za prikupljanje informacija na lokalnom nivou realizovane su u septembru 2009. godine kroz diskusije u 15 gradova u Srbiji i 16 gradova u Sloveniji i Hrvatskoj. U realizaciji neposrednog prikupljanja informacija, predstavnici projekta sarađivali su sa ugroženim grupama, predstavnicima lokalnih samouprava, nevladinim sektorom, Nacionalnom službom za zapošljavanje, Centrima za socijalni rad i ostalim institucijama zaduženim za ovu tematiku.\nNa svim regionalnim konferencijama organizovane se rasprave koje su fokusirane na najznačajnije probleme vezane za sprečavanje socijalne inkluzije ugroženih grupa građana u Srbiji i predstavljene su preporuke za prevazilaženje konkretnih problema. Na nacionalnoj konferenciji koja će se održati 20. maja 2010. godine u Beogradu raspravljaće o izazovima i rešenjima za Srbiju, dok će se na međunarodnoj konferenciji u Ljubljani 16. septembra 2010. godine razmeniti iskustva između zemalja i prezentovati strategija Socijalna uključenost – gde smo i kako dalje.\nRegionalni karakter projekta ima poseban značaj u odnosu na postavljene ciljeve s obzirom da su prevazilaženje siromaštva i socijalna inkluzija pitanja koja su sastavni deo procesa pridruživanja Evropskoj uniji. Konkretno, reč je o saradnji partnera iz dve zemlje u procesu pridruživanja Evropskoj uniji: Centar za razvoj Jablaničkog i Pčinjskog okruga (Srbija) i Miran dol (Hrvatska), dok je nosilac projekta iz zemlje članice Evropske Unije - Zavod ’’Moja Soseska’’ iz Ljubljane sa partnerima Iksiv, Emines i Ministarstvo za rad, porodicu i socijalna pitanja iz Slovenije.


OBRADOVIĆ: Hitno raspustiti jednopartijski parlament! - Naša Borba\nOBRADOVIĆ: Hitno raspustiti jednopartijski parlament!\nObradović o parlamentu\nDanas se navršava 30 godina od prvih izbora nakon obnove višestranačja u Srbiji, koji su održani 9. decembra 1990. godine.\nNa ovaj simbolični dan, kada se navršilo tri decenije od prvih izbora nakon obnove višestranačja u Srbiji, možemo konstatovati da je demokratija u Srbiji potpuno deformisana i urušena. Parlamentarni sistem ne postoji.\nU Srbiji danas više nema slobode medija, demokratskih izbora, političkog pluralizma i normalne političke debate, a Narodna skupština se vratila na jednopartijsku diktaturu. Tragično je da se posle 30 godina ponovo vraćamo na borbu za elementarne demokratske vrednosti kao što su slobodni mediji i pošteni izbori. To znači da srpska demokratija ne samo da nije napredovala za tri decenije već je ozbiljno nazadovala i da se vratila na vreme pre uvođenja višestranačja.\nOvakvi parlamenti bez opozicije na svim nivoima, od republičkog preko pokrajinskog do lokalnog, su nedemokratski, besmisleni i neodrživi. To se posebno vidi na primeru sadašnjeg saziva Narodne skupštine koji je formiran na nedemokratskim i antiustavnim izborima i koji se pretvorio u Glavni odbor SNS sa gostima iz satelitskih interesnih grupa koje se pogrešno nazivaju političkim partijama. Jedino rešenje za aktuelnu političku krizu u Srbiji i krah višestranačke demokratije i parlamentarizma jeste hitno raspuštanje Narodne skupštine i vanredni izbori na svim nivoima.\nTo opet znači da odmah treba započeti konsultacije između vlasti i opozicije o datumu vanrednih izbora na svim nivoima i uslovima da svi ti izbori budu zaista slobodni i pošteni. Ove konsultacije su hitne da bismo se što pre dogovorili oko dinamike najavljenog dijaloga: kada će tačno početi, do kada mora da se završi, kako će se sprovesti dogovoreno i koliko vremena mora biti ostavljeno pre vanrednih izbora.\nPored teme oslobođenja medija za drugačije mišljenje i kritiku vlasti najmanje 6-9 meseci pre izbora, a pre svega RTS, zabrane funkcionerske kampanje i pritisaka na birače, vreme je da se otvori rasprava i o promeni izbornog sistema koji se nije menjao 20 godina i koji ovakav ne postoji nigde drugo u Evropi.\nUmesto da danas slavimo 30 godina savremene srpske demokratije, mi imamo nedemokratski režim, zarobljene institucije, zatvorene medije, lažne izbore, kriminal i korupciju u vrhu vlasti, potpuno ukinutu podelu vlasti, svakodnevno kršenje Ustava i zakona… Nedemokratski izbori su izvor svakog daljeg urušavanja institucija, društva i države. Zato je danas borba za slobodne izbore, a pre toga slobodne medije, ne samo pitanje obnove demokratije već i smisla života u Srbiji.\nPrethodni tekstUPRAVNI SUD NA STRANI PRAVDE: Oborili odluku Neše Sline da dobije otkaz žandarm koji je tukao Vučićevog brata na paradi srama!\nSledeći tekst(UŽIVO) POČELO JE: Vučić u panici na konferenciji, spoljni faktor traži PRIZNANJE KOSOVA!


Slovenački ministar: “Fantomski non pejper” ne postoji – mojKontakt portal – Radio Televizija Kontakt\nSlovenački ministar: “Fantomski non pejper” ne postoji\nMinistar spoljnih poslova Slovenije Anže Logar izjavio je danas da ne postoji “fantomski non pejper” na Zapadnom Balkanu koji pojedini mediji pripisuju Sloveniji, i da su rasprave o tome naštetile Sloveniji, kao i Bosni i Hercegovini.\nSlovenački ministar je na sjednici parlamentarnog odbora za spoljnu politiku podvukao da se strategija Slovenije prema Zapadnom Balkanu nije promijenila, i da je Slovenija uložila dodatne napore, budući da je priprema samita EU-Zapadni Balkan glavni prioritet za predstojeće slovenačko predsjedavanje Evropskom unijom.\n“Niko ne očekuje da će opozicioni političari ocrniti svoju zemlju samo kako bi na neki način naštetili državi. To jednostavno ne postoji u razvijenom demokratskom mentalitetu”, rekao je Logar, a prenosi slovenačka agencija STA.\nNjegova izjava je uslijedila na zajedničkoj sjednici koju je opozicija zatražila nakon medijskih izvještaja da je premijer Janez Janša pustio u javnost “non pejper” koji govori o prekrajanju granica po etničkim linijama na Balkanu.\nPoslanici su željeli da se Janša, koji je demantovao da ima bilo kakve veze sa objavljenim “non pejperom”, pojavi uživo, ali on nije prisustvovao sjednici, navodeći kao razlog druge obaveze.\nSavjetnica predsjednika je ponovila Pahorovu izjavu da predsjednik nije bio upoznat o bilo kakvom “non pejperu” o zapadnom Balkanu koji je bio predmet medijskih izvještaja.\nZvaničnici EU generalno su rekli da ne znaju za takav “non pejper”, dok je visoki predstavnik EU za spoljnu politiku i bezbjednost Žozep Borelj, koji je juče rekao da nije dobio takav dokument, ali da je čuo za njega, naveo da je to “nepostojeće pitanje”.\nIstu poruku poslao je i Janez Stušek, direktor slovenačke obavještajne agencije SOVA, koji je rekao da ta agencija nije imala informacije o postojanju navodnog “non pejpera”.\nPrema Stušekovim riječima, agencija ne raspolože informacijama koje ukazuju na to da objavljivanje dokumenta predstavlja prijetnju nacionalnoj bezbjednosti Slovenije, ali je ocijenio da bi, ukoliko se navodni “non pejper” i dalje povezuje sa Slovenijom, to moglo ugroziti njenu bezbjednost, ekonomske i političke interese u regionu.\nČitava priča je pokrenuta 12. aprila kada je jedan bosanski portal objavio članak u kojem se navodi da postoji “non pejper” koji se pripisuje Sloveniji.\nOglasio se njemački ambasador nakon pisanja “Kohe”


Problemi prilikom registracije za glasanje u inostranstvu | Autonomija\nProblemi prilikom registracije za glasanje u inostranstvu\nUmesto zvaničnih obaveštanja, dobijaju poruke botova sa pitanjima "ko ih plaća"\nGrupa državljana Srbije koji žive i rade u Kini navela je da je imala velikih problema prilikom registracije za glasanje na predstojećim predsedničkim izborima u Srbiji u ambasadi u Pekingu i konzulatu u Šangaju.\nPotrebno je da se najmanje 100 građana registruje za glasanje, da bi biračka mesta u ambasadama i konzulatima Srbije bila otvorena.\nGrupa državljana Srbije je podelila svoja iskustva na društvenoj mreži We Chat, koja je kineska verzija društvene mreže Fejsbuk.\nOni su agenciji Beta kazali da su tada saznali da nekima od njih nikakav odgovor iz ambasade nije stigao. U konzulatu u Šangaju su im kazali da nema dovoljno ljudi prijavljenih za glasanje, ali im je nakon šest sati provedenih u tom konzulatu rečeno da će ipak najmanje 108 ljudi imati priliku da glasa na predsedničkim izborima.\nBilo je i onih koji su dobili odgovor da je prijava za glasanje u redu, ali da rešenje o upisu u spisak birača još nije stiglo iz Srbije.\nPojedini građani koji žive i rade u Kini su se žalili i Republičkoj izbornoj komisiji i kazali su da im je to bilo od pomoći da se registruju za izbore. Oni su naveli da je u obaveštenju o upisu u birački spisak u inostranstvu kao krajnji rok za registraciju pogrešno bio naveden 9. mart, umesto 11. marta.\nKonačan odgovor od ambasade u Pekingu građani koji su se žalili još nisu dobili.\nNjima su na We Chatu stizale poruke „od kojekakvih botova“, sa pitanjima „ko ih plaća“, ispričali su građani agenciji Beta.


"NATO integracije su blokirane ove godine" - Klix.ba\n"NATO integracije su blokirane ove godine"\n10.4.2011. u 19:56\nBiH zbog problema oko formiranja vlasti neće ni ove godine uspjeti da započne implementaciju Akcionog plana za članstvo (MAP) u NATO, izjavila je predsjednica Koordinacionog tima za NATO BiH Ana Trišić-Babić.\n"Implementacija Akcionog plana bi morala početi u septembru s obzirom da je uslov upis vojne imovine. S obzirom na sporo formiranje vlasti i na to da u jednom dijelu BiH nije raščišćeno da li je vlast formirana ustavno, kako stvari stoje, nećemo moći uhvatiti redovni ciklus u septembru, što znači da ćemo morati čekati do septembra 2012. godine", rekla je Babićeva.\nOna smatra da je paradoksalno da oni koji najviše insistiraju na članstvu BiH u NATO savezu u praksi čine sve da se to ne dogodi.\n"Oni su ti koji stalno prave situaciju u kojoj je nemoguće provesti ono što se od BiH očekuje. Oni tvrde da ćemo do 2014. biti u NATO, a to ne možemo ni u najljepšim snovima. A upravo su oni ti koji su odgovorni da već godinu dana nemamo ambasadora pri misiji u NATO", istakla je Babićeva.\nMinistar odbrane BiH Selmo Cikotić nije mogao decidno odgovoriti na pitanje da li će BiH uspjeti da ispuni uslove do septembra, ali je rekao da nije siguran da će se to desiti, jer će to pitanje čekati formiranje nove vlasti na nivou BiH.\n"Nisam siguran da imamo sve pretpostavke da se to završi, ali se nadam da će nova vlast započeti to da rješava. Da li će to i biti, ja ne mogu da obećam jer ne mogu da preuzmem tu odgovornost na sebe", rekao je Cikotić i dodao da je sada do entiteta da se dogovore i postignu politički sporazum žele li da BiH uhvati korak sa NATO integracijama.\nOn je istakao da u slučaju neuspjeha BiH neće trpiti posebne sankcije, ali da to neće biti dobra poruka BiH prema međunarodnoj zajednici.\nMinistar savjetnik u misiji BiH pri NATO u Briselu Amira Arifović-Harms podsjeća da su ministri spoljnih poslova država članica NATO u aprilu prošle godine odlučili da prime BiH u MAP, ali da njegova primjena neće početi dok BiH ne riješi pitanje knjiženja perspektivne nepokretne vojne imovine.\nAvionom upravljao iskusni pilot\n10.04.2011. u 18:35


Trivan o opasnom otpadu: Biće ubrzo novih akcija i otkrića | Boom93\nPredugo sam u ovoj delatnosti da bih mogao da poverujem da je to tek tako, od juče, naveo je ministar za zaštitu životne sredine Goran Trivan u Pressingu. Kaže da u Srbiji postoji još jedan problem – više od 4.000 deponija različitih materijala. „Srbija je u toj meri zagađena i devastirana da to više ne može da se toleriše“, istakao je.\nMinistar kaže da su u mestu Vukićevci, kod Obrenovca, prisutne različite vrste otpada, i da je deo njega jako opasan, kancerogen, što će kasnija analiza detaljno pokazati. „U prvoj akciji je pronađeno oko 25 tona, i nakon toga smo pronašli još dve lokacije… Pronađeno je još 14,15 tona na još jednom mestu na kom se radi“, preneo je.\nGovoreći strategiji EK o proširenju, rekao je da je prvi utisak – da je Srbija jako zadovoljna i da je izdvojena kao lider u napredovanju ka Uniji, kad je u pitanju region. „Mislim da je dobro, Srbija dobija priznanje za ono što radi“. Kaže da ništa, što se tiče uslova, nije različito nego prethodnih meseci, godina.\nU Novom Sadu je pronađeno oko 1050 tona toksičnog materijala, a ekološke patrole tvrde da su inspekcije znale šta se tamo događa. „Mene prošlost u tom smislu ne zanima… Srbija je puna otpada, 40 godina zagađujemo svoju zemlju“, naveo je na to i dodao: „Mi ne žmurimo“.\nNa pitanje kako neko može da unese hiljadu tona opasnog materijala i da se niko iz inspekcije ne pita za to, rekao je da „nije nadležan za to šta je bilo u prošlosti“. Svaka čast BIA, i inspekciji i građanima koji se javljaju, dodao je.\nGovoreći o poreklu pronađenog otpada, kaže da će se teško sada, na osnovu hemijskog sastava, utvrditi odakle potiče, jer su materije pomešane. Na pitanje da li je moguće da ti toksični materijali potiču iz državnih preduzeća, odgovara da – ne zna. Ali uverava da će odgovarati „ko god da je, iz čije god da se firme bude pronašao materijal“. Po zakonu su svi u obavezi da isprate put toksičnog otpada, kaže i dodaje da ne isključuje ni jednu niti privatnu niti državnu firmu.\nBIA i tužilaštvo nastavljaju da rade svoj posao i ne veseli me, ali biće novih otkrića već naredne nedelje, naglasio je ministar. „Očigledno da toga ima u Srbiji, ali nemamo izbora“.\n„Za mene je to najveći zločin koji može da se dogodi u Srbiji, jer ovde operišemo ljudskim životima“, kaže i dodaje da posledice nisu trenutne već kumulativne. „Pričamo o ubijanju ljudi, ako mene pitate. Ako zakopate kancerogeni otpad, za mene ne postoji veći zločin“, rekao je. Kazne su za ovu vrstu krivičnih dela su od pet do 10 godina, naveo je.\nBorska reka je zbog svega najgora, kaže ministar, a problem je i vazduh u tom gradu i okolini. „Bor je, malo je reći, crna tačka“.\nRekao je da za taj grad postoji solucija – „van svake sumnje“.\n„Bor je crna tačka koja ipak može biti rešena“, rekao je i dodao da je glavni problem – glavni zagađivač.\nDovoljno je da neki strani investitor dođe u taj kompleks (RTB Bor) i delom participira u tome, i Srbija će dati deo sredstava, a i Evropa želi da se bavi tim problemima i kod nas – moći ćemo da nađemo sredstva u tim fondovima, i da te ljude spasimo horora u kom žive zadnjih deset godina, naveo je ministar.\n„Bez obzira što je najveći zagađivač, Elektroprivreda je najviše para uložila u postrojenja za sprečavanje i smanjenje zagađenja, ali to nije dovoljno… Trebaće nam godine da bi se to rešilo kako treba. To nije samo pitanje vazduha, već i zemljišta, tu se talože ppm čestice…“\nKaže da generalno vazduh u Srbiji nije loš, ali da individualni zagađivači i individualna ložišta dosta utiču na zagađenje. „Moraju da se gase individualne kotlarnice ili da se menjaju energenti, to je put“, naveo je.


Sarajevo /Mektić i Duffy razgovarali o projektu deradikalizacije omladine / Radio Sarajevo\nSarajevo / Mektić i Duffy razgovarali o projektu deradikalizacije omladine\n08. 08. 2018. u 13:18:00 Radiosarajevo.ba\nMinistar sigurnosti Bosne i Hercegovine Dragan Mektić i direktor misije USAID-a Peter Duffy razgovarali su danas u Sarajevu o saradnji u oblasti sigurnosti, posebno kada je u pitanju borba protiv radikalizma te rješavanje migrantske situacije.\nRazmjenjene su informacije o dosadašnjim aktivnostima i rezultatima projekta deradikalizacije koji se provodi u više od 15 lokalnih zajednica, s posebnim fokusom na mlade ljude i borbu protiv radikalizacije putem interneta.\nMektić je ocijenio taj projekat veoma vežnim naglasivši da su rezultati na terenu već vidljivi te podržao nastavak tog programa čiji je cilj upoznavanje mladih s opasnostima te odvraćanje od radikalnih ideja i djelovanja.\nTakođer, upoznao je Duffyja s mjerama koje se poduzimaju na spriječavanju ilegalnih migracija kroz jačanje zaštite granice te iznalaženju adekvatnih uslova za boravak migranata koji se nalaze u BiH.\nNaglasio je da je s predstavnicima lokalnih zajednica u USK-u, pored hotela „Sedra“ i objekta „Agrokomerca“ dogovorena još jedna lokacija za smještaj migranata i da će se o tome vrlo brzo izjasniti i Operativni štab za pitanja migranata u BiH i Vijeće ministara BiH.\nDuffy je upoznao Mektića da je u izvještaju o trgovini ljudima, BiH nazadovala za jedno mjesto, naglasivši da su razlozi za to neprocesuiranje osoba koje se bave ovim krivičnim djelima, rad Udarne grupe za pitanje trgovine ljudima, kao i neadekvatno postupanje socijalnih radnika i policijskih službenika kada je u pitanju prosjačenje, koji vrlo često ovu pojavu ne tretiraju kao trgovinu ljudima, saopćeno je iz Ministarstva sigurnosti BiH.\nTagovi: Dragan Mektić Peter Duffy USAID Ministarstvo sigurnosti BiH imigranti migranti\nBiH / SNSD i DNS traže smjenu ministra Mektića zbog migrantske krize\nBanja Luka / Mektić: Izmijeniti zakone i uključiti vojsku u zaštitu granica\nBosanski Petrovac / Prihvatni centar za migrante, ipak, će biti izgrađen u Medenom polju?\nBanja Luka / Lukač odbacio Mektićeve tvrdnje da "vrh MUP-a RS-a dila drogu"


vanredno stanje | VAmedia - info portal\nОзнака: vanredno stanje\nVanredno stanje u Srbiji je ukinuto 6.maja , a po zakonu Skupština grada trebalo bi da se sastane u roku od 30 dana kako bi odluke Štaba bile potvrdjene. Za… Read more »\nGrad, Naslovne vesti 30 dana, odluke, saziv, sednica Skupštine, vanredno stanje\nIzbori 2020* Nedostatak pravih informacija, izrugivanje zakona, političke promocije, po mišljenju Lokalnog fronta , obeležile su dva meseca vanrednog stanja i u državi i u Valjevu. „Dok su nam u… Read more »\nNaslovne vesti, Politika Lokalni front, manir, Skupština, vanredna situacija, vanredno stanje\nVanredno stanje biće ukinuto na Djurdjevdan\nVanredno stanje biće ukinuto u sredu, a već od četvrtka neće biti policijskog časa. Epidemiolozi upozoravaju da ukoliko se gradjani ne budu pridržavali preporučenih mera vanredno stanje može biti ponovo… Read more »\nDrustvo, Naslovne vesti Djurdjevdan, mere, ukinuto, vanredno stanje, Vučić\nGradska uprava Valjevo je uputila obaveštenje Predškolskoj ustanovi „Milica Nožica“ da u dane trajanja vanrednog stanja, ne naplaćuje usluge korišćenja obdaništa. Pravilnikom o merilima za utvrđivanje ekonomske cene programa vaspitavanja… Read more »\nGrad, Naslovne vesti ne naplaćuje, obdanište, vanredno stanje


Sadržajno organizovanje podataka uz MFC PIS Sadržajno organizovanje podataka uz MFC PIS – Personal magazin\nSadržajno organizovanje podataka uz MFC PIS\nTermin proizvodno informacioni sistem (PIS) podrazumeva red, uređenje i svrhu. Ovaj sistem podrazumeva organizovanje podataka na sadržajan način i omogućava pristup informaciji u razumno prihvatljivom vremenskom periodu\nSvaka kompanija kojoj je imperativ savremeno poslovanje i dobar odnos sa klijentima, teži unapređenju interne komunikacije među zaposlenima, tačnije među sektorima koji podjednako učestvuju u realizaciji nekog poslovnog procesa. Menadžment kompanija kojima je strateški cilj pozicioniranje na tržištu (zauzimanje liderske pozicije na tržištu) investiranje u savremena informatička rešenja, koja na prvi pogled predstavljaju skupu investiciju, vidi kao značajnu dobit na duže staze. Uređena, informisana, obučena i pripremljena organizacija ostvariće mnoge prednosti savremene tehnologije i poslovnog rešenja brže i bezbolnije nego ona koja jednostavno samo reaguje na situaciju koja se dogodi.\nProizvodni informacioni sistem je integrisano poslovno rešenje koje kompaniji ili drugoj organizaciji obezbeđuje obradu poslovnih podataka i alate za donošenje odluka, neophodnih da bi se efikasno upravljalo poslovanjem u skladu sa deklarisanom misijom i postavljenim ciljevima. Ovaj termin podrazumeva red, uređenje i svrhu, kao i organizovanje podataka na sadržajan način i pristup informaciji u razumno prihvatljivom vremenskom periodu. Proizvodno informacioni sistemi omogućavaju menadžmentu firmi da u svakom trenutku prate tok nekog procesa, na nivou svoje odgovornosti, kako bi početni zahtev korisnika bio realizovan u najkraćem mogućem roku. Proizvodno informacioni sistem treba uvek da počne od vrha organizacije, imajući u vidu viziju i dugoročne ciljeve. Sistem sadrži definisane metode za prevođenje strateških planova u taktičke i detaljne operativne planove, i uspostavlja povratne mehanizme kontrole realizacije planova. Sistem u celini obezbeđuje svakom pojedincu, korisniku, da izvršava svoje zadatke jednostavnije, preciznije i efikasnije, pružajući mu sve potrebne podatke i alate za realizaciju njegovih poslovnih funkcija. Promena odnosno transakcija koja se dogodi u bilo kom poslovnom procesu i organizacionom delu, bilo kom trenutku i na bilo kom mestu, trenutno je vidljiva u celom poslovnom sistemu i omogućava adekvatnu reakciju, kako izvršiocima tako i rukovodstvu organizacije na svim nivoima.\nZašto MFC PIS?\nKada organizacija sebe prepozna u jednoj ili više navedenih poslovnih situacija, pravo je vreme da se ozbiljno razmotri uvodenje novog, savremenog poslovnog rešenja:\n• nepoznati, netačni ili neprecizni finansijski i poslovni rezultati, troškovi poslovanja, robna i finansijska stanja;\n• nemogućnost planiranja i predviđanja, konstantno previsok nivo zaliha u odnosu na proizvodne ili prodajne potrebe;\n• veliki napor da bi se došlo do podataka, višestruke i nekonzistente evidencije;\n• neadekvatan odgovor na zahtev partnera i korisnika, i\n• nemogućnost postojećeg sistema da realizuje eBusiness funkcije, integriše poslovanje sa globalnim tržištem, i/ili da prati rast i razvoj organizacije.\nU cilju unapređenja poslovanja i pravovremenog odgovora na zahtev korisnika usluga, MFC−Mikrokomerc razvio je PIS na nivou svoje organizacije. Jedna od osnovnih delatnosti ove kompanije je pružanje usluga mikrofilmovanja i skeniranja dokumentacije, pri čemu se, kao rezultat obrade dokumentacije, klijentima isporučuju mikrofilmske rolne i/ili skenirane slike i prateći podaci u obliku upotrebljivom iz softverskih aplikacija koje su takođe proizvod kompanije. Kako bi uspostavio potpunu kontrolu i omogućio pravovremeno planiranje resursa, MFC Mikrokomerc je uveo sistem koji bi omogućio jednostavno i efikasno evidentiranje svih učesnika u procesu obrade, klijenata i konkretnih poslova, uz mogućnost dobijanja relevantnih izveštaja i statističkih podataka.\nOva aplikacija omogućila je MFC−u, bolju i organizovaniju saradnju među sektorima koji su aktivni akteri nekog poslovnog procesa, eksplicitan uvid u određene faze obrade dokumenata, čime je mogućnost greške smanjena na minimum. S obzirom na osnovnu delatnost firme, postupak obrade dokumentacije klijenata podrazumeva nekoliko faza i učešće većeg broja ljudi, a počinje od prijema i transporta, pa sve do isporuke konačnog proizvoda. Praćenje svih faza procesa obrade i tačan uvid u način i status svakog započetog posla je od suštinskog značaja za MFC MIKROKOMERC, zbog činjenice da su proizvodni kapaciteti veliki.\nKako funkcioniše PIS u MFC-Mikrokomercu?\nDa bi se dokumentacija pripremila i obradila u okviru sistema MFC PIS potrebno je obaviti određene radnje koje započinju odlukom direktora da započne novu instancu procesa.\nOn u okviru modula DocFlow, internog DM sisitema Spider.Net, otvara novi zahtev definišući naziv klijenta i vrstu dokumentacije koja će se obrađivati, kao i broj ugovora koji se odnosi na dati posao. Pomenuti ugovor se opciono dodaje instanci procesa iz elektronske arhive sistema Spider.Net i zahtev se prosleđuje sektoru prodaje. Sektor prodaje dobija zadatak kao novu stavku u okviru procesa obrade dokumentacije u aplikaciji DocFlow, proverava o kom klijentu se radi i koju dokumentaciju treba obraditi i pokreće aplikaciju za generisanje opisa posla, tj. za kreiranje elektronskog obrasca. Nakon unošenja podataka kroz više tematskih ekrana, zaposleni potvrđuje unos i čeka da se elektronska forma obrasca pojavi u instanci procesa u DocFlow−u. Direktor prodaje dobija novu stavku u fazi procesa u kojoj učestvuje, proverava pristigla dokumenta i prihvata ili odbija zahtev. Ako je zahtev prihvaćen, direktor prodaje prosleđuje instancu procesa nadležnom u sektoru usluga. Sektor usluga proverava pristigli zahtev i formira predlog plana aktivnosti koji obuhvata ljude i opremu i predloženi raspored prosleđuje tehničkoj podršci.\nU ovoj fazi moguće je odbijanje zahteva koje se manifestuje prosleđivanjem instance procesa u odgovarajuću fazu. Operater tehničke podrške prima zahtev u okviru modula DocFlow, proverava raspoloživost kapaciteta i ukoliko jezahtev prihvatljiv vrši prenos podataka sa elektronskog obrasca u aplikaciju MFC PIS. Sektor usluga vrši planiranje posla po radnom mestu, pri čemu se podrazumeva da su podaci o radnim mestima i opremi ažurni. Definišu se aplikacije koje će se koristiti za pojedine aktivnosti. I u ovoj fazi moguće je odbijanje zahteva koje se manifestuje prosleđivanjem instance procesa u odgovarajuću fazu.\nOperateri na skenerima i na računarima za unos i proveru podataka pri dolasku na posao se registruju na sistemu za evidentiranje prisustva i zauzimaju poziciju na radnom mestu koje im je dodeljeno i pokreću određene aplikacije obavljajući radne zadatke. Krajnji proizvod nakon obrade dokumentacije je digitalni ili analogni oblik dokumenta koji se predaje klijentu/korisniku usluga. Ovakav piramidalni koncept koji obezbeđuje MFC PIS, omogućava praćenje toka dokumentacije i uvid u sve njene faze, kao i pravovremeno reagovanje u slučaju zastoja u nekom od navedenih procesa.\nNa osnovu prikupljenih podataka iz MFC PIS−a i njihovom kasnijom obradom, dobijaju se informacije koje su od suštinskog značaja za planiranje kapaciteta, predviđanje i adekvatno reagovanje na zahteve korisnika. Poslovno informacioni sistem sa svim navedenim karakteristikama, obezbeđuje sledeće:\n• Mogućnost jednostavnog definisanja i ažuriranja učesnika u postupku obrade dokumentacije klijenata;\n• Mogućnost jednostavnog planiranja resursa u sektoru usluga.\n• Mogućnost efikasnog rada operatera u pojedinim fazama obrade.\n• Mogućnost generisanja različitih vrsta statističkih i drugih izveštaja,\n• Mogućnost razmene podataka sa drugim aplikacijama.\nSadržajno organizovanje podataka uz MFC PIS was last modified: May 21st, 2008 by Redakcija\nKenwood – digitalni suvozač\nUskoro u prodaji dual SIM Motorola


Magazin online AMC najavlljuje... - 10 April 2017 - Magazin - Vojvodina Net\nTreća sezona originalne AMC-ove serije „Fear the Walking Dead“ očekuje nas istovremeno sa američkom premijerom, u ponedeljak, 5. juna u 3:00 ujutru i reprizom istog dana u 22:00. Prva polovina treće sezone biće prikazana u 8 epizoda, koje će biti emitovane tokom šest nedelja. Prve i poslednje nedelje prikazivanja, 5. juna i 10. jula, ljubitelje zombi apokalipse očekuje duplo zadovoljstvo, jer će biti emitovane po dve epizode za redom.\nPočetak treće sezone serije zatiče porodice glavnih junaka nestabilnom i opasnom mestu, poznatijeg kao američko-meksička granica. Smak sveta briše međunarodne granice, a naši likovi će morati da ponovo izgrade ne samo novo društvo već i svoje porodice. Madison se ponovo vraća Trevisu, svom apokaliptičnom partneru, dok je Alicia slomljena zbog ubistva Andresa. Madisonov sin je udaljen od nje svega nekoliko milja, ali Nickova prva inicijativa kao lidera rezultuje upadanjem u zamku američke vojske, zajedno sa Lucianom – par uspeva da se otrgne smrti, Luciana je pogođena, a Nick se više ne oseća besmrtnim. Nakon fizičkog i emotivnog oporavka, Strand se usmerava na iskorišćavanje nove svetske valute, dok će Ofelijino zarobljeništvo testirati njenu sposobnost preživljavanja.\nPrve dve sezone serije pozicionirale su „Fear the Walking Dead“ kao drugu najgledaniju dramsku seriju na kablovskoj televiziji sa oglasnim prostorom, koju prati publika starosti od 25 do 54 godine u Americi. Producenti serije su Dave Erickson, Robert Kirkman, Gale Anne Hurd, Greg Nicotero i David Alpert, dok glumačku ekipu čine Kim Dickens u ulozi Madison, Cliff Curtis u ulozi Travisa, Frank Dillane kao Nick, Alycia Debnam-Carey kao Alicia, Mercedes Mason kao Ofelia, Colman Domingo kao Strand i Danay Garcia u ulozi Luciane. Glumcima će se u trećoj sezoni pridružiti i Dayton Callie (“Sons of Anarchy,” “Deadwood”), Daniel Sharman (“The Originals,” “Teen Wolf”) i Sam Underwood (“The Following”), koji će biti u ulozi porodice Otto, osnivača organizacija za preživljavanje, koja se pripremala za krah demokratije, ali nije očekivala apokalipsu mrtvih, kao i Lisandra Tena (“Chicago P.D.”) kao Lola Guerrero.


Nalazi monitoringa primene posebnih pravila za javne nabavke nakon poplava\nPočetak Aktuelno Saopštenja Saopštenje za javnost\nDatum kreiranja: petak, 13 februar 2015\nTransparentnost – Srbija (deo Transparency International) ocenjuje da je uspostavljeni mehanizam za kontrolu kvaliteta javnih nabavki radova na osnovu Zakona o otklanjanju posledica poplava u Republici Srbiji, imao dobre efekte. Reč je o kontroli, koju pre plaćanja za izvršene poslove vrše stručne komisije Vladine Kancelarije za pomoć i obnovu poplavljenih područja.\nMeđutim, i kod ovih nabavki su zabeleženi isti problemi koji karakterišu i „redovne“ javne nabavke u Srbiji – veoma mala konkurencija, kao posledica nerazvijenosti tržišta i kašnjenje u izvođenju radova, koje se možda može objasniti nepredviđenim vremenskim uslovima.\nJavna preduzeća i Kancelarija su oglasili sve posmatrane nabavke na propisani način. Ostvarene razlike u ceni između procenjene vrednosti nabavke i iznosa ponude koja je prihvaćena na tenderu retko prelaze 5%, a u nekim slučajevima idu i ispod 1%.\nBudući da nas uskoro očekuju izmene Zakona o javnim nabavkama, smatramo da bi trebalo koristiti ova iskustva, tako što bi u sistemskom zakonu (a ne u posebnom) bila uređena procedura hitnih nabavki nakon elementarnih nepogoda. Tu pre svega imamo na umu dobra iskustva sa obaveznim nadzorom nad izvršenjem ugovora, pojednostavljivanje procesa dokazivanja ispunjenosti uslova za učešće na tenderu i veću fleksibilnost kod izmene planova javnih nabavki.\nInače, Transparentnost Srbija je u okviru projekta čiji su rezultati predstavljeni 12. februara 2015. godine, pratila ukupno 77 postupaka javnih nabavki radova. Od toga, 45 je analizirano sa stanovišta sprovođenja postupka i plaćanja „po situacijama“ na osnovu zaključenog ugovora i izvršenih radova. U 18 slučajeva izvršili smo i nezavisnu verifikaciju izvedenih radova na licu mesta, dok je u drugim slučajevima analiza vršena na osnovu dokumentacije javnih preduzeća i Vladine Kancelarije. Navedeni projekat je imao za cilj da utvrdi efekte -odstupanja od redovnog postupka iz Zakona o javnim nabavkama.\nPreuzmite saopštenje TS.\nPreuzimite Izveštaj o praćenju javnih nabavki.\nTransparencySer Vlada sistemski primenjuje praksu postavljanja lako zamenjivih vršilaca dužnosti umesto profesionalaca čije bi razr… https://t.co/pLTJ6r9Z44\nTransparencySer Tragično je što naš kolega @GavrilovicZoran iz @BIRODIrs dobija pretnje jer iznosi svoje mišljenje i iznosi činjen… https://t.co/DIxS0sFBIw\nTransparencySer Ministarstvo pravde se bavi brojem preporuka, a problemi iz izveštaja GRECO ostaju: https://t.co/S0KzAW2mAs


Vučić u sredu sa Stoltenbregom o saradnji,regionu - Studio B\nVučić u sredu sa Stoltenbregom o saradnji,regionu\nVučić u sredu sa Stoltenbregom o saradnji,regionu Tanjug\nPolitikaPolitika Pocetna 13. 11. 2017. 14:45:19\nPredsednik Srbije Aleksandar Vučić sastaće se u sredu, 15. novembra, sa generalnim sekretarom NATO-a Jensom Stoltenbergom, potvrđeno je Tanjugu u Kabinetu predsednika.\nTokom posete sedištu NATO u Briselu, srpski predsednik će učestvovati i na sastanku Severnoatlantskog saveta. Pred Vučićevu posetu diplomatski izvori Tanjuga u Briselu navode da između Srbije i Alijanse nema ”gorućih pitanja”, te da je reč o sastanku u okviru ”kontinuirane saradnje na najvišem nivou”. Prema procenama u Briselu, očekuje se da će Vučić i Stoltenber da nastave razgovore o daljim zajedničkim izazovima, ali i potencijalima saradnje između NATO i Srbije.\nPored partnerske saradanje Srbije i NATO, očekuje se da će teme razgovora predsednika Vučića sa generalnim sekretarom NATO i 29 ambasadaora zemalja članica Alijanse biti i situacija u regionu, unutrašnje reforme u Srbiji, kao i odnosi Beograda sa Moskovom.\nOčekuje se i da će se konstatovati zadovoljstvo postignutim u okviru četiri tačke koje su dogovorene tokom prethodnog sastanka Vučića i Stoltenberga u Briselu, održanog novembra 2016. godine. Prva od njih se odnosi na vežbu u organizaciji NATO u cilju priprema za regaovanje u varednim situacijma, koja bi 2018. godine trebalo da se održi u Srbiji. U međuvremenu, Srbija je u saradnji sa NATO radila na podizanju kapaciteta za otklanjanje neekspolodiranih ubojnih sredstava i dala doprinos u obuci iračkih ficira u oblasti vojne medicine. Još jedna od tema o kojoj se tada razgovaralo i gde je, prema izvorima Tanjuga u Briselu, postignut napredak jeste normalizacija vazdušnog prostora u regionu, konkretno donjeg sloja vazdušnog saobraćaja iznad Kosova i Metohije, čija će relaksacije dovesti do normalizacija civilnog vazdušnog saobraćaja iznad prostora te pokrajine.\nTokom prethodnog sastanka generalnog sekretara NATO sa Aleksandrom Vučićem, Stoltenberg je ponovio stav da Severnoatlansta alijansa poštuje suverenu odluku Srbije o vojnoj neutralnosti. On je tada ocenio da je Srbija izvoznik stabilnosti u regionu. ”Srbija je u srcu Balkana, što je srce Evrope. Ona doprinosi na različite načine regionalnoj i nacionalnoj stabilnosti”, poručio je Stoltenberg.\nPredsednik Srbije u više navrata je naglašavao da Srbije jeste i da ostaje vojno neutralna, ali da želi saradnju sa NATO u cilju mira i stabilnosti u regionu, što je, prema Vučićevim rečima, preduslov za dalji ekonomski napredak Srbije.


Sav novac iz budžeta namenjen za informisanje Kragujevčana i naredne godine, sva je prilika, sliće se u Radio televiziju Kragujevac. Naime, predlogom Odluke o gradskom budžetu, koji kragujevački odbornici treba da izglasaju naredne srede, za javni interes u javnom informisanju planirano je trošenje ukupno 26 miliona dinara.\nNajveći deo tog novca, 21 milion, otići će za „subvencionisanje javnih nefinansijskih preduzeća”, odnosno za lokalnu televiziju koja se od pre nekoliko meseci nalazi u vlasništvu grada.\nPreostala suma od 5 miliona budžetirana je za „usluge po ugovoru”. Ako je suditi po dosadašnjoj praksi ni ova suma neće biti podeljena na konkursu, već će verovatno biti utrošena na finansiranje prenosa sednica lokalnog parlamenta.\n← Udovičić: Loše što je medijima u prvom planu nasilje\nSAD ukinule neutralnost interneta →


Beograd, 20. Juli 2011. PR Objave: Najava -\nPrema zvaničnom popisu iz 2002. godine 32,5% Roma nema nikakvo obrazovanje ili ima manje od četiri razreda osnovne škole. Budući socijalno ranjiva grupa, nizak nivo obrazovanja im dodatno otežava izlazak iz siromaštva a stanovnici nekadašnjeg naselja ispod mosta Gazela, su posebno pogođeni ovakvom situacijom.\nKako bi se ova situacija promenila, grad Beograd i NVO "Građanske inicijative" će započeti projekat opismenjavanja odraslih Roma i Romkinja u 5 naselja nastalih nakon uklanjanja "Gazele" i to uz pomoć studenata i studentkinja beogradskih fakulteta.\nGrađanske inicijative će u saradnji sa studentskim organizacijama putem javnog konkursa odbrati 10 samofinansirajućih studenata koji će biti angažovani na opismenjavanju Roma tokom prva dva meseca programa a zatim i na mentorskom radu sa polaznicima tokom narednih 10 meseci trajanja programa. Studenti će prethodno proći obuku za rad u multietničkom okruženju i ljudskim pravima a zauzvrat Grad Beograd obezbeđuje studentima stipendiju za plaćanje školarine na fakultetu na kom studiraju.\nOvim povodom, Milan Krkobabić, zamenik gradonačelnika Beograda, i Miljenko Dereta, izvršni direktor "Građanskih inicijativa", potpisaće memorandum razumevanja o saradnji na ovom projektu. Potpisivanje će se obaviti 20. jula 2011. godine sa početkom u 12 časova u Svečanoj Sali Starog dvora Dragoslava Jovanovića 2.\nObrazovanje, gradjanske inicijative\nq: 19 - t: 0.03897 sec


Ugovori o održavanju - Positive\nZa normalno funkcionisanje informacionog sistema veoma je značajno da se vrši redovno održavanje – kako preventivno i proaktivno, tako i interventno. Kako većina malih i srednjih preduzeća nema sopstveni IT sektor, postoji problem oko pravovremenog i pravilnog intervenisanja u slučaju nepravilnosti u radu računara, računarske mreže i periferne opreme. U tim slučajevima veoma je značajno postojanje ugovora o održavanju računarske opreme i mrežne infrastrukture.\nRačunar i računarska mreža podložni su otkazima u radu koliko i bilo koji drugi elektro mehanički uređaji i samim tim neophodno je da se vrši adekvatno preventivno održavanje. Kao i svaki drugi uređaj koji radi na struju i računarska oprema je izvor elektromagnetnog zračenja koje privlači čestice prašine iz vazduha prema sebi. Taloženje tih čestica tokom dužeg vremenskog perioda unutar uređaja može izazvati nestabilnosti u funkcionisanju uređaja, usporenje u radu i na kraju otkaz uređaja.\nOva taloženja najčešće izazivaju neadekvatno hlađenje komponenti, što izaziva pojačano grejanje unutrašnjosti uređaja i njegovo dodatno oštećivanje, kao i zaribavanje i mehanička oštećenja u slučaju uređaja koji pored elektronike imaju i mehaničke komponente. Pored elektro mehaničkih česti su slučajevi softverskih problema sa računarskom opremom koji mogu značajno da utiču na performanse celog sistema. Ovakve situacije se mogu preduprediti blagovremenim intervencijama koje podrazumeva preventivno održavanje računara i računarske opreme.\nPored ovakvog vida održavanja bitan vid održavanja jeste i proaktivno održavanje računara, računarske opreme i računarskih mreža. Ovaj vid održavanja podrazumeva prepoznavanje problema u radu računarskog sistema u njegovom začetku, ili čak uočavanje mogućnosti da se desi incident u radu računarskog sistema pre nego što dođe do neželjenog događaja. U slučaju pravovremenog prepoznavanja mogućnosti da se dogodi zastoj u radu moguće je izvršiti preventivnu radnju koja će sprečiti da dođe do zastoja u radu kako računara, tako i računarske mreže u slučaju da se radi o incidentu na serverima ili mrežnim uređajima.\nDa bi se ovakav vid održavanja mogao sprovesti, neophodno je prisustvo servisera obučenih za prepoznavanje ovakvih incidentnih situacija koji su sertifikovani za rad sa prisutnom opremom, ali istovremeno i sertifikovani za rad sa aktuelnim operativnim sistemima. U kombinaciji sa višegodišnjim iskustvom u radu sa računarima i računarskim mrežama ovako obučeni serviseri su nezamenljivi deo proaktivnog održavanja računarskih sistema.\nPrethodno navedeni vidovi značajno utiču na nesmetano funkcionisanje računarskih mreža bez kojih danas ne može da se obavi skoro ni jedan posao. Ovu činjenicu mnogi korisnici računara uoče tek kada dođe do zastoja u radu. Zbog te činjenice je kvalitetno interventno održavanje najznačajniji vid održavanja. Za razliku od prethodna dva vida održavanja interventno održavanje podrazumeva što kraće vreme odaziva u slučaju prijave incidenta, kao i rešavanje ili privremeno premošćavanje problema u najkraćem mogućem vremenskom intervalu, do trajnog rešavanja problema.\nOvakva usluga omogućuje korisniku da u najkraćem mogućem vremenskom intervalu povrati potpunu funkcionalnost informacionog sistema. U slučaju da ne postoji mogućnost za rešavanje problema na licu mesta bitno je da se pronađe rešenje koje će povratiti najveći deo funkcionalnosti informacionog sistema kako bi se nesmetano mogle nastaviti redovne aktivnosti do konačnog rešenja nastalog problema.\nZa bilo koji od ova tri vida održavanja računara i računarskih mreža neophodno je da postoji adekvatno obučena i opremljena servisna ekipa koja je u mogućnosti da se u unapred dogovorenom vremenskom roku odazove na poziv klijenta i interveniše u cilju rešavanja klijentovih kako trenutnih problema, tako i problema koje stručne ekipe servisera uoče prilikom neke od svojih intervencija. U tom cilju postoje razni paketi ugovora o održavanju koji mogu da zadovolje potrebe širokog portfolia klijenata.\nVarijante Ugovora o održavanju:\nVarijanta 1 (Osnovni paket):\nMesečno održavanje 8 sati 5 radnih dana (ponedeljak – petak, 8.00 – 16.00)\nReagovanje po prijavi kvara\nNajkasnije vreme reagovanja sledeći radni dan\nTrenutna telefonska podrška\nUgovorom se obuhvataju svi desktop i laptop računari i serveri (hardverski), štampači, Microsoft operativni sistemi i programski paketi, antivirus programi i ostali legalni programi koji imaju tehničku podršku, aktivna i pasivna mrežna oprema i Internet konekcija do border rutera. govorom se ne obuhvataju računari specijalne namene (računari za upravljanje procesom proizvodnje, PC bazirani dijagnostički uređaji isl), računari sa Linux, Unix i drugim operativnim sistemima i programima koji nemaju tehničku podršku, kao i aplikacije koje nisu licencirane\nVarijanta 2 (Osnovni paket sa skraćenim vremenom reagovanja):\nNajkasnije vreme reagovanja četiri sata po prijavi kvara\nUgovorom se obuhvataju svi desktop i laptop računari i serveri (hardverski), štampači, Microsoft operativni sistemi i programski paketi, antivirus programi i ostali legalni programi koji imaju tehničku podršku, aktivna i pasivna mrežna oprema i Internet konekcija do border rutera. govorom se ne obuhvataju računari specijalne namene (računari za upravljanje procesom proizvodnje, PC bazirani dijagnostički uređaji isl), računari sa Linux, Unix i drugim operativnim sistemima i programima koji nemaju tehničku podršku, kao i aplikacije koje nisu licencirane.\nVarijanta 3 (Prošireni osnovni paket):\nMesečno održavanje 6 radnih dana (ponedeljak – petak, 8.00 – 16.00 + subota 9.00 – 14.00)\nVarijanta 4 (24x7 paket):\nMesečno održavanje 24 sata 7 radnih dana\nOdržavanje podrazumeva pokrivenost svih neradnih dana (državni i verski praznici)\nUdaljeni nadzor mreže i servera (ukoliko klijent ima adekvatnu opremu)\nUgovorom se obuhvataju svi desktop i laptop računari i serveri (hardverski), štampači, Microsoft operativni sistemi i programski paketi, antivirus programi i ostali legalni programi koji imaju tehničku podršku, aktivna i pasivna mrežna oprema i Internet konekcija do border rutera. Ugovorom se ne obuhvataju računari specijalne namene (računari za upravljanje procesom proizvodnje, PC bazirani dijagnostički uređaji isl), računari sa Linux, Unix i drugim operativnim sistemima i programima koji nemaju tehničku podršku, kao i aplikacije koje nisu licencirane.\nVarijanta 5 (24x7x4):\nUdaljeni nadzor mreže i servera (podrazumeva instalaciju neophodne opreme o trošku klijenta ako je isti nema)